Bizilekua La Seu d'Urgell\n2000. urtean hasi zen piraguismoan, Fortuna klubean, udako ikastaro batean piraguismoaz maitemindu ondoren. Dena den, klub horretan entrenatzailerik gabe geratu zenez, Irungo Santiagotarrak klubera egin behar izan zuen salto. 2004an Seu d’Urgell-eko teknifikazio zentroan sartu zen. Hiru urte geroago, 2007an, estatuko selekzioko senior taldean sartu zuten, eta harrezkeroztik han jarraitzen du. 2008an Seu d’Urgell-era joan zen bizitzen eta orduan bere emaitza onenak jasotzen hasi zen. 2009an Seun jokatutako Munduko txapelketako finalerako sailkatu zen eta zortzigarren postua eskuratu zuen. Urte bat geroago Liublianan egindako Mundialean laugarren plazara igo zen. 2011tik 2016ra Munduko Kopako hainbat final jokatzeko sailkatu zen. 2016-2017an Estatu Batuetan denboraldi bat egin ondoren, Joan Seura bueltatu zen hango giroa eta ohiko lana berreskuratzeko. Inoiz baino indartsuago sentitzen zuen bere burua 2017ko Pauko Munduko txapelketan erakusteko baina ezin izan zuen atera zuen guztia.\nAipatu bezala, bere kirol ibilbidean nabarmentzen dira Slokan 2010. urtean jokatutako Munduko txapelketan eskuratutako 4. postua eta 2009an Seu d ́Urgellen jokatutakoan lortutako 8. tokia. Hitzordu haretan brontzezko domina bat ere jantzi zuen, taldeka, eta beste brontze bat erdietsi zuen, taldekako lehiaketan, Liptovskin 2016. urtean egindako Europako txapelketan.\nHala ere, emaitzarik garrantzitsuenak Joan Crespok erretiratzeko asmoa zuen unean iritsi dira. Joanek sorpresa eman zuen La Seu d ‘Urgellen jokatutako 2019ko Munduko Txapelketan. Urrezko domina bereganatu zuen taldeka eta brontzezkoa banakako lehian.\n8º\t Munduko Slalom Txapelketa C1 2009\nBrontzezkoa\t Munduko Slalom Txapelketa taldeka 2009\n4º\t Munduko Slalom Txapelketa C1 2010\nUrrezkoa\t Munduko Slalom Kopa La Seu d'Urgell taldeka 2013\nBrontzezkoa\t Munduko Slalom Kopa LOndon taldeka 2014\nBasque Teameko piraguistak piragüismo eslalomeko Munduko txapelketa honen hasieran aurreikusi zuen poztasun asko emango zituen hitzordua izango zela, baita dominak emango zituela ere. Gutxienez bi. Horrela adierazi zigun txapelketan sartu baino lehen eta hala gertatu da,. Lehen jardunaldian urrezko domina berenagatu zuen taldeka Samuel Hernanz eta David Llorenterekin batera eta gaur bere ibilbidea biribildu du […]


Historiaren ataria — Eibar.ORG | Eibarko peoria\nHemen zaude: Hasiera / Blogak / Lagun batek esan dit lagun batek esan diola / Historiaren ataria\nJulen Gabiria 2005/07/13 08:17\nLehengo ziklismoarekin akordatzen da Ramon askotan. Nik esaten diot alferrik dela, aspaldiko heroiak gaurkoak baino askoz ere erakargarriagoak badira ere. Baina gaur hilerokoa zuen, ze negar-zotinka hasi da barraren kontra, eta ozta-ozta lortu du malkoak disimulatzea paperezko zapi batekin. Esan dit ez larritzeko, urtero gertatzen zaiola gauza bera Tourreko mendia hastear dagoenean, eta hizketan hasi zait orduan, hunkituta. Eta sorpresa-kutxa honek esan dit 1959ko Tourrean masajista ibili zela Espainiako selekzioan, eta izenak bota dizkit: Bahamontes, Berrendero, Galdeano, Marigil, Manzaneque, Otano, Suarez...\nHarrituta geratu naiz, sekula ez dit horrelakorik aipatu. Datuak ordenatzearren, Tourraren historiaren errepaso arin bat egin dut mentalki eta orduan konturatu naiz. Kolpean bota diot: "Bahamontesi lagundu zenion Tourra irabazten, traidore horrek?". Burua makurtu du: "Ahal nuen guztia egin nuen irabazi ez zezan...". Eta kontatu dit, masajeetan, atzamarrak barruraino sartzen zizkiola, Ramonek ere eskumuturrean mina sentitu arte, eta Bahamontes ere negarrez hasten zitzaiola minaren minez, oihuka galdetzen zion bitartean "¿tú no serás loroñista?". Izan ere, Jesus Loroño Tourretik at utzi zuten, taldeburua Bahamontes izatearen kontra agertu zelako eta, Tourrera eramaten bazuten, Larrabetzukoak ez ziolako batere laguntzarik emango Toledokoari.\nBada, horrekin gogoratu da gaur Ramon, Tourreko mendia datorrenean beti gertatzen omen zaionez, eta malko batzuk bota ditu historia aldatzeko zorian egon eta historia aldatzerik izan ez zuelako. Gero aitortu dit baietz, bera loroñista porrokatua zela, baina masajerik ankerrena emanda ere Bahamontes grimpeur itzela zela, "tipo inutila, baina igotzaile ona". Eta esan du: "saiatu nintzen, baina alferrik". Historia horrelako txikikeriekin erabaki daitekeela bururatu zait gero, historiaren gailurrera edo historiaren putzura eramango gaituen bidezidorra hurrengo kurbaren atzean egon daitekeelako, edo loroñista zoro baten masajearen atzean ezkutatuta.\nBitartean, telebistan, Valverde ikusi dugu menperaezina zirudien Armstrongi aurrea hartzen, eta poztu egin naiz, tipo jatorra delako Murtziakoa. Baina, batez ere, konbentzituta geratu naiz gaurkoa etapa historikoa izan dela, Indurainek 89an Cauteretsen irabazi zuen hura bezain historikoa. Gaur, munduak Alejandro Valverde deskubritu du, eta bihar-etzi, Hinaultek esan zuen moduan, mutil honek Tourra irabaziko du. Historiaren ataritik begiratuta, etorkizuna zelai luze eta zabala da.\nNiri ere malkoak ateratzen zaizkit. Garai haietako beste batzuk gogoratu nahi ditut: Hortensio Bidaurreta, Felipe Alberdi, Karmelo Morales, Fausto Iza, Benigno Aspuru..., eta nola ez, Ataundar Urrestarazu anaiak, Joshe eta Jazinto.\nLoronok ere Cauterets-en irabazi zuen, ez Indurainek irabazi zuen lekuan, Pont d'Espagne-en, baizik.\nA zer gogoeta hunkigarria....! eta pozez bete nau Valverdek.\nBai, pozgarria Valverdek Armstrongi aurre hartu izana. Are gehiago ikusita amerikarrari mendi garaiko lehen etapa irabaztea gustatzen zaiola. Grazia handirik ez zion egingo, ez horixe. Irabazleen artean aurpegi berriak ikustea beti da gauza handia.


Ortuellako Udala - Ondasun eta Higiezinen gaineko Zerga arautzen duen zerga ordenantza (OHZ)\nOndasun eta Higiezinen gaineko Zerga arautzen duen zerga ordenantza (OHZ)\nZerga honek, Ortuellako Udal-mugarteko ondazun higiezinak, hiri eta landa izaerakoak zergapetzen ditu\nZergaren kuota osoa zerga oinarriari karga-tasa aplikatuz kalkulatuko da.\nKarga-tasa: % 0,7\nOHZ Informazio Orokorra\nOndasun eta higiezinen gaineko zerga arautzen duen zerga ordenantza\n9/1989 FORU ARAUA, ekainaren 30ekoa, Ondasun Higiezinen gaineko Zergari buruzkoa (BAO Uztailaren 19koa) (98 KB)\nZerga honek, ondare fiscal batzuk baditu:\nObra berriak zein berritzat har daitezkeen zaharberrikuntzako obrak egiten dituzten urbanizazioko, eraikuntzako eta higiezinen sustapeneko enpresen jardueraren xede diren higiezinek %50eko hobaria izango dute zergaren kuotan, baldin eta interesatuak obrei ekin aurretik hala eskatzen badu eta higiezina ibilgetuko ondasuna ez bada.\nZergaren kuota osoaren %90 hobaria ezarri ahal izango da familia ugariaren titular diren subjektu pasiboentzat.\nZergaren kuota osoan %50eko hobaria eskuratzeko eskubidea izango dute etxebizitzara zuzendutako higiezinek, baldin eta horietan eguzkitik datorren energiaren aprobetxamendu termiko edo elektrikorako sistemak instalatu badira. Hobaria instalazioa amaitu, eta hurrengo 3 zergaldietan zehar eskuratu ahalko da.\nBabes publikoko etxebizitzen eta, Euskal Autonomia Erkidegoko arauen arabera, horiekin berdinetsi ahal diren etxebizitzek %50eko hobari aplikatuko ahalko diete zergarenkuota osoari, behin betiko kalifikazioa eman eta hurrengo hiru zergaldietan.\nNekazaritzako kooperatiben eta lurren baterako ustiapenerako kooperatiben landalurreko ondasunen gaineko Zergaren kuota osoan %95eko hobaria.\nKuota osoaren %50a arteko hobaria, Eusko Jaurlaritzaren 316/2002 Dekretuak, abenduaren 30ekoak, araututako “Etxebizitza Hutsen Programaren” arloan edo aldundien zein udalen beste programa batzuen arloan lagatzen diren higiezinen zergaren kuotan.


Leioako Udala - Leioa lanean dago jada eraginkortasun eta aurrezpen energetikoa lortzeko bere kaleetan\nAstelehena, 2018ko Ekainaren 25a\n2017-08-02 Leioa lanean dago jada eraginkortasun eta aurrezpen energetikoa lortzeko bere kaleetan\nLeioaztarrek ikusi ahal duten bezala, kaleetako argiteria aldatzen ari da Udala eraginkortasun energetikoaren gaineko araudia betetzeko eta, bide batez, argi kutsadura murrizteko energi aurrezpena lortzearekin batera.\nArgien aldaketa hau apurka-apurka egingo da, izan ere abendurako herriko auzo guztietan aldaketa eginda egotea aurreikusten da.\nAldaketa honek ez du gainkosterik izango leioaztarrentzat, Energia Zerbitzuen Enpresak, Ferrovial Electricidad Martin aldi baterako enpresa batasunari esleitutako zerbitzuen artean aurkitzen delako, hau da, Leioako kaleetako argiteriaren berritzea, mantenimendua eta hornidura energetikoaren kontratuaren barne zegoelako.\nOnura ez da soilik ekonomikoa izango; izan ere, Udalaren energia kontsumoa ere gutxitu egingo da, eta udalerriko kale guztietan A Kalifikazio Energetikoa lortuko da. Adibide modura, erdiguneko etorkizuneko egoerak CO2ko igorpenetan 291,10 tonako aurrezkia lortuko du, 7438 zuhaitz landatuen balio berekoa


Zezilionea hotela ★★ - Goierri Turismo\nZezilionea hotela, 9 gela dituenak, egonaldi atsegina eta lagunartekoa ziurtatzen dizu. Logela guztietan zerbitzu hauek aurkituko dituzu: berogailua, guztia duen bainugela, ile-lehorgailua, koloretako TB satelite bidezkoa eta canal satélite eta canal +, telefonoa, ikuztegiko zerbitzua eta ikuspegi panoramiko zoragarriak.\nHotelerako sarbideak ezinduentzat prestaturik daude eta horretarako egokitutako aretoa dute.\nZezilionea hotela Gipuzkoaren erdi erdian kokaturik dago, hain zuzen, Olaberrian A1 errepidetik 2 km-tara (Madril-Irun bidea); hori dela eta, bertatik lurraldeko edozein tokira -turistiko zein industriala- joatea oso erraza da.\nOlaberria herria mendi berdeez inguraturik dago, alde batean Aralar mendizerra eta bestean Aizkorri dituelarik.\nOlaberria Donostia hiri zoragarritik 20 minutura dago, Vitoria-Gasteiztik ordubetera eta Bilbotik ordu t’erdira (Guggenheim museoa).\nLizentzia zenbakia: HSS00626\nSalneurriak: Banakakoa: 45€ / Bikoitza: 65€


Musikazuzenean agenda Marwan\nMarwan musikaria zuzenean ariko da urtarrilaren 18an Doka Antzokian.\nMarwan 1978. urtean jaio zen Madrilen. Laster abiatu zuen musika bidea, kantautoreak izan zituelarik lehen erreferentziak. Musikalki, Ismael Serrano, Pedro Guerra, Tontxu, César Rodríguez edo Carlos Chaouen musikarien eraginpean hazi da, beti ere, Serrat edo Sabina bezalako kantautoreen erreferentziaz.\nHala ere, bide propioa egitea lortu du, eta eraginak eragin, berezko musika sortu du, diskoak eta zuzenekoak tartekatuz. Mundu mailan kontzertuak eskaini ditu, eta azken boladan, Argentina, Txile, Uruguay, Palestina, Grezia, Errusia, edo Frantian izan da kontzertu biran.


Hezkuntza nabarmendu da atzoko greban – Ekonomiaren KZ\nBehin-behinekotasun maila murrizteko sektore publikoan atzo deitutako grebak jarraipen ezberdina izan zuen arlo guztietan, eta Hezkuntza Sailaren erantzuna nabarmendu zuen. Honaino, sindikatu deitzaileen eta Eusko Jaurlaritzaren arteko kointzidentzia, balorazioak eta kopuruak nabarmen urrundu baitziren iturriaren arabera.\nELA, LAB, CCOO, Satse, Steilas eta esk sindikatuek grebaren “jarraipen zabala” azpimarratu zuten, % 50 ingurukoa, oro har; Eusko Jaurlaritzak, berriz, % 16,25era jaitsi zuen ehuneko hori, eta atxikimendu oso desberdinak izan zituen jarduera-sektorearen arabera.\nLakuak eskatutako gutxieneko zerbitzuek – Sindikatuek oso erantzun zuten – Eragin zuzena izan zuten osasunaren sektorean, eta, horrela, Osakidetza izan zen jarraipen txikiena izan zuen zerbitzu publikoa, Justiziarekin batera. Osasun-krisiaren testuinguruan, 19-kobidarekin lotutako jarduera guztiak, hala nola txertaketa edo miaketa, aldatu gabe mantendu ziren, eta horrek greba % 2,87an utzi zuen Eusko Jaurlaritzaren arabera.\nBestalde, Hezkuntza Sailak % 28,3ko erantzuna eman zuen. Bi bertsioetako edozeinetan, ordea, zifrak gainerako euskal zerbitzu publikoak baino nabarmen handiagoak dira, eta haur eta lehen hezkuntzara bideratu ziren bereziki.\nGreba-egunak eragina izan zuen udaletan ere, batez ere Donostia, Beasain, Hernani, Bergara, Errenteria eta Ordiziakoetan, deialdia egin zuten sindikatuek adierazi zutenez; horien artean ez daude ez UGT ez Interinoak Taldea, euskal administrazioko bitarteko langileek osatzen dutena.\nEra berean, EITB osatzen duten komunikabide guztiek orduko albistegiak baino ez zituzten eskaini; LANBIDEn, berriz, Eusko Jaurlaritzak % 15 inguruko jarraipena kalkulatu zuen.\nBestalde, bidaiarien garraioa izaten da horrelako jardunaldiek gehien eragiten duten jardueretako bat, baina atzokoan ez zuen eragin handirik izan, deitzaileen arabera, gehienak sektore pribatukoak direlako.\nOlatz Garamendi Gobernantza Publiko eta autogobernuko sailburuak eguna normaltasunez igaro zela azpimarratu zuen, eta lanuztea egin den unea deitoratu zuen; izan ere, saila “hainbat proposamen eta neurri planteatzen eta bultzatzen ari da behin-behinekotasunari aurre egiteko eta enpleguaren finkapenean aurrera egiteko”.\nIldo horretan, Kidego eta Eskalen Legea legegintza-esparruan izapidetzea aipatu zuen; politikan, berriz, Lurralde Politikako eta Funtzio Publikoko Ministerioarekin arazo horri aurre egiteko “irtenbide juridikoak” ezartzeko lan egiten dela ziurtatu zuen.\nGaramendik gaineratu zuen Eusko Jaurlaritza, gainera, sindikatuekin harremanetan dagoela sektoreko negoziazio-mahaien barruan, administrazioko esparru guztietan LEP antolatzeko, datozen urteetan 10.000 lanpostu deitzeko konpromisoarekin.\nBestalde, Igor Eizagirre ELAko Zerbitzu Publikoetako idazkariak Iñigo Urkullu lehendakariari galdetu zion ea zer egingo duen “Europako eta Estatuko behin-behinekotasun tasarik altuenarekin amaitzeko”; izan ere, % 40koa dela esan zuen, eta sektore publikoa pribatizatzen saiatzea leporatu zion Eusko Jaurlaritzari, “Negozioa egiteko”.\nGarbiñe Aranburu LABeko idazkari nagusiak lege “propio” bat eskatu zuen, enplegu publikoaren “sendotze prozesuei” segurtasuna emateko, eta, aldi berean, ohartarazi zuen prekarietateak eta behin-behinekotasunak emakume aurpegia dutela administrazioan.\nBestalde, Loli Garcia CCOO-Euskadiko idazkari nagusiak ohartarazi duenez, behin-behinekotasun mailak “ez dira iraunkorrak”, eta Eusko Jaurlaritza, aldundiak eta udalak “erantzuleak dira”; hori dela eta, 2010eko akordioa betetzeko eskatu zuen, % 8ra jaisteko.\nErantzun masiboa. Datuak alde batera utzita, sektore publikoko grebak isla handia izan zuen atzo hiru hiriburuetako kaleetan, eta 18.000 pertsona inguru bildu ziren manifestazioetan, deitzaileek adierazi zutenez. Donostian, Boulevardetik abiatu zen mobilizazioa, Gipuzkoako hiriburuko kale nagusiak zeharkatu ondoren.\nPatronala. Iñaki Garcinuño Cebekeko presidenteak “greba japoniarra” egitera gonbidatu ditu sindikatuak sektore publikoan, eta behin-behinekotasun handia onartu du, baina “2.000 edo 2.500 euroko soldatekin” prekarietateaz hitz egitea baztertu du.\n← Zalantzak burtsaren asteko azken egunean\nEspainiak bitartekoen plazak hiru urtetan beteko dituela iragarri du →\nEEEk 15 milioi banatu ditu energia eraginkortasuneko 3.600 proiekturen artean\n2019-12-26 2019-12-26 Andoni Beitia\nELAk Azpeitiko Udalak Corrugadosi buruz duen jarrera babestu du\n2021-04-04 2021-04-04 Andoni Beitia\nToledoko Itunaren akordioa ez onartzeko eskatu diete Bizkaiko pentsiodunek alderdiei\n2020-10-27 Jon Larrachea


KONTSUMO JASANGARRIARI BURUZKO FOROA CRISTINA ENEAN - ESKIBEL\nEskola Agenda 21ean parte hartzen dugun Donostiako ikastetxe guztiak, apirilaren 8 eta 10an Cristina-enean bildu ginen gure ekarpenak eta konpromisuak elkar banatzeko eta denen artean, udaletxeari egingo diogun eskaerak adosteko.\nJoan den urtean, gure ikastetxeak Eskola Agenda 21 programa garatzen hasi zuen.\nAurten, Kontsumo jasangarriari buruz lan egin dugu. Kontsumo jasangarria hainbat alderdi aztertu ondoren, balorazio bat idatzi egin dugu, ideiak eta proposamen nagusiak bilduz. Apilirak 8-an, Lehen Hezkuntzako ikasle ordezkariak, eta 10-ean, DBH eta Batxillergokoak bildu dira Cristina Enea parkean, ikastetxe bakoitzean sortutako ideiak eztabaidaitzeko.\nHorrela, gure planeta zaindu eta hiri jasangarri bat lortu nahi badugu, konpromiso sail bat idatzi dugu bai gure eskolan bai gure etxeetan bete ahal izateko.\nBukatzeko, foro parte-hartzaile guztien artean hausnartu dugu eta hobekuntza proposamen zerrenda bat, udaletxean egingo den bileran proposatzeko, idatzi dugu.


Bi debagoiendar pilotako buruz buruko txapelketan - Goiena.eus\nBeñat Rezusta eta Aitor Mendizabal arituko dira buruz burukoan eta bergararrak etxean jokatuko du lehen partidua apirilaren 21ean.\nBilboko Itsasadarra Itsas Museoan aurkeztu da aurtengo buruz buruko txapelketa, eta bi berrikuntza nagusi azaldu dira bertan. Alde batetik, partidu guztiak non eta noiz jokatuko diren zehaztuta utzi dute hasieratik, eta baita final erdietako eta finaleko materiala aukeratuta. Kepa Peñagarikano izango da pilota hauek aukeratuko dituen pertsona eta aukeraketa honetan ez du eraginik izango final erdietara edo finalera nor heltzen den.\nBi enpresek, Aspe eta Asegarce, zortzina pilotari izango dituzte buruz burukoan. Tartean bi debagoiendar arituko dira: Beñat Rezusta bergararra, binakako txapelketaren irabazlea, eta Aitor Mendizabal antzuolarra, iazko 2. mailako txapelduna.\nAntzuolarrak apirilaren 16an hasiko du ibilbidea txapelketan, Lekeition Zabaletaren aurka. Bergararrak, berriz, apirilaren 21ean izango du lehen partidua, Bergarako Udal Pilotalekuan, final zortzirenetan. Victorren aurka neurtuko ditu indarrak. Jaialdia 22:00etan hasiko da. Sarrerak salgai daude dagoeneko.


Hezkidetzaren aldeko jarduerak Ikastolan – Lauro Ikastola\nHezkidetzaren aldeko jarduerak Ikastolan\nLauro Admin erabiltzeak argitaratua. 25 azaroa, 2015.\nLauro Ikastolak hezkidetzaren aldeko apostu sendoa egiten du, indarkeria matxista sekula emon ez dadin. Horretarako, jarduera bereziak burutu ditu etapetan, gure ikasleen artean horren kontzientzia sor dadin:\nHaur Hezkuntza: lau puntu more jarri eraikineko sarreretan, eskulan moreak egin dira txikienekin, “Derrigorrez musurik ez” ipuina landu eta “Emakumeen eguna: neska eta mutilen arteko errespetua” gaia gelan landu.\nLehen Hezkuntzan: Hezkidetzarekin erlazionatutako bideoak ziklo/maila bakoitzerako, “Aljebrijeak” ipuinaz lotutako jarduerak, puntu morea geletan eta topagunetan, gaurko eguneko esanahiarekin lotutako hitzak, sentimenduak, esaldiak post-it-ean idatzi eta puntu morearen aldamenean itsatsi, gaiarekin lotutako 20 panelen erakusketa.\nDBHn: gure gazteen arteko horren argiak ez diren indarkeria matxistak identifikatzeko kartelak egin eta erakutsi, 1. eta 2. mailetan bideoak ikusi eta gaiari buruzko debatea, eta DBH 3n klase hasieran aipamenak egin eta ikasleek Ikastolako M8 twiter kontua jarraitu duela hilabete bat.\nBatxilerrean: jolastorduan bideo forum eta eztabaida antolatu da eta ikasle ugarik parte hartu du, bandera morea eskegi eta ikasle eta irakasleak animatu morez jantzita etortzeko. Gela guztietan kartelak kokatu dira.\nZorionak Betabot taldeari! Lehen saria lortu dute Galiciencian21 azaroa, 2015 Idoia Narbaizak Mikel Ayestaranekin egotea lortu zuen28 azaroa, 2015


Itzulpenflow: itzulpen-zerbitzuetarako kudeatzailea\n2019.01.21-(e)n argitaratua Noticias-(e)n kategorian\nElhuyarrek, beste zerbitzu askoren artean, 20 urte baino gehiago daramatza itzulpengintzan eta testu-zuzenketan. Eta lan egiteko moduak asko aldatu dira 20 urteotan.\nItzultzaile-zuzentzaileen lagungarri, papereko hizkuntza-baliabideetatik hizkuntza-baliabide digitaletarako jauzia gertatu da, batetik, eta itzulpen-memoriak eta itzultzaile automatikoak sortu dira bestetik.\nItzulpengintza itzulpenak egitea baino gehiago da ordea. Jasotzen diren enkarguen jarraipena egin behar da: bezero bakoitzaren eskaerak, entrega-epeak, lanen unean uneko egoera (hasi gabe, itzultzen, zuzentzen, entregatuta, fakturatuta, kobratuta…). Jasotako lanak banatu behar dira enpresa barruko langileen eta kanpoko kolaboratzaileen artean: itzultzailea esleitu zuzentzailea esleitu… Aurrekontuak eta fakturak pilatu egiten dira, eta fakturazioaren jarraipen zehatza egitea beharrezkoa da.\nLantaldea, bezero-kopurua, enkargu-kopurua, fakturazioa… zenbat eta handiagoak izan, are konplexuagoa da zerbitzua ondo kudeatzea.\nKudeaketa-lan hori guztia errazteko, Itzulpenflow erabiltzen dugu Elhuyarren. Paperetik kalkulu-orrietarako (Excel) jauzia eman genuen lehendabizi, eta hurrengo urratsa Itzulpenflow web-aplikazioa garatzea izan zen. Duela 10 urte, gainera, merkaturatu egin genuen plataforma hori, Elhuyarren barruan hain onuragarri zena beste batzuen eskura ere jartzeko.\nItzulpenflow itzulpen-prozesuan sortzen den fluxu osoa kontrolatzen duen plataforma integral bat da. Barnean hartzen ditu itzulpen bat egiteko lanean parte hartzen duten elementu guztiak: bezeroak, epeak, dokumentuak, hornitzaileak, tarifak, fakturazioa, lan-bolumena, itzultzaileak/zuzentzaileak…\nItzulpen-prozesua optimizatzen laguntzen duen tresna da Itzulpenflow. Besteak beste, lagungarri da lanak egoki esleitzeko, dokumentuak biltegiratzeko, bezeroekiko eta hornitzaileekiko harremanak bideratzeko, eta merkatuan lehiakorrago izateko. Baita bezeroarekiko komunikazioa, itzulpen- eta zuzenketa-eskaeren kontrola, itzultzaileei lanak esleitzea, eta alderdi administratiboari lotutako beste izapide batzuk bideratzeko ere; esaterako, fakturazioa.\nAipatutakoez gain, beste abantaila batzuk ere baditu Itzulpenflowk:\nPlataforma erabiltzeko, ez dago ezer instalatu beharrik, nahikoa da Interneteko konexioa edukitzea eta Itzulpenflow webgunera sartzea (ordenagailutik nahiz gailu mugikor batetik).\nItzulpen- eta zuzenketa-prozesuko faseetan sortzen diren dokumentu guztien bertsioak gordetzen ditu, eta askotariko formatuekin lan egiteko aukera ematen du; besteak beste, Word, Excel, Power Point eta OpenOffice-ko ohiko formatuak.\nEskaeren egoera ikusteko aukera ematen du (unean unekoa nahiz historikoa).\nLan bakoitzaren kostua, fakturazioa, fakturatzeke dagoena eta gastatutakoa ikusteko aukera ematen du.\nLana bukatuta eta entregatzeko prest dagoenean, eskatzaileak abisua jasotzen du, mezu elektroniko bidez edo nahi duen komunikazio-kanalaren bidez.\nSistema eleaniztuna da. Euskaraz, gaztelaniaz eta frantsesez erabili daiteke; eta hizkuntza edozein unetan alda dezake erabiltzaileak.


Abian da ‘Kontaketa Harrigarriak’-en 10. edizioa eta hiru antologia argitaratuko dituela iragarri du Corpus Christiko Euskal Etxeak\nLiteratur Lehiaketaren 10. edizioaren gaia ‘Istorio ahaztezinak’ izango da eta lanak bidaltzeko epea maiatzaren 31ean bukatuko da. Gaztelaniaz, euskaraz edo guaraniz idatzitako testuek har dezakete parte kategoria bakar batean: ipuin laburrak. Gonbite honekin batera, Eusko Etxeak jakinarazi du Lehiaketa hasi zenetik jasotako testuak bilduta hiru antologia argitaratuko dituztela aurten bertan.\nCorpus Christi, Argentina. ‘Kontaketa Harrigarriak’ Literatur Lehiaketaren 10. urteurrena ospatzearekin batera, jarraipena emango dio 2018 honetan Corpus Christiko Eusko Etxeak iaz hasitako erronka polit bati: izaera hirueleduna duen lehiaketa antolatzeari, testuak gaztelaniaz, euskaraz eta guaraniz aurkeztu baitaitezke.\nProposamena idazle helduei (18 urtetik aurrerakoei) dago zuzenduta, modalitate bakarrean: ipuin laburrak, hau da, hiru orrialdeko luzera izango dute gehienez. Lehiaketan parte hartzeko oinarriak berdinak dira hiru hizkuntzentzat, honakoak:\n-Gaia: Istorio ahaztezinak. Idazlanaren izenburua ez da deialdiaren gaia/izenburua izango\n-Aurkezpena: lanak gaztelaniaz, euskaraz edo guaraniz aurkeztu ahal izango dira eta argitaragabeak behar dute izan. Kontaketek hiru orrialdeko luzera izango dute gehienez; A-4 tamainan; letra Arial 12 neurrikoa; lerroartea 1,5.\n-Lanak bidaltzeko epea: maiatzaren 31an bukatuko da, eta e-postaz soilik bidali ahal izango dira relasombroso5@gmail.com helbide elektronikora. E-postan bi atxikimendu bidali behar dira: batean, idazlana eta idazlanaren amaieran, egilearen ezizena. Bestean, egilearen datuak: ezizena, izen-abizenak, jaiotze data, NAN, helbide postala eta helbide elektronikoa.\n-Epaimahaia: Hizkuntza bakoitzeko hiru adituk osatuko dute epaimahaia, eta ekainean erabakiko dute zeintzuk diren irabazleak. Epaimahaikideen izenak emaitzak argitaratu ondoren jakinaraziko dira.\n-Sariak: Lehenengo bost irabazleek Liburua eta Diploma bana jasoko dituzte. Hamar aipamen berezi ere egongo dira, eta hauek agiriak jasoko dituzte. Sari-emanaldia uztailaren 28an izango da, Eusko Etxeak antolatuko duen Argentinar, Euskal eta Guarani Kultur Jaian.\nEuskal Etxearen baitan sortutako Atahualpa Yupanqui Liburutegiak mota askotako ekintzak garatzen ditu urtean zehar. Aurten lan berezia ari dira egiten Olga Leiciaga eta Ana Maria Macchi Echagüe literatur lehiaketaren hamar edizioetan jasotako testuekin hiru antologia osatzearren. Eusko Etxeko lehendakari Olga Leiciagak jakinarazten duenez, bilketa eta edizio lana eginda daukate "eta orain artean hiru liburu egiteko materiala daukagu. Azalak eta guzti. Beste bi gehiago egingo ditugu baina bi horiek 2019an.”\n“Aurten argitaratuko ditugun hiru antologiei dagokienez, lehenengoan hamar urte hauetan euskal gaiei buruz jasotako narrazioak bildu ditugu eta baita gai bera jorratzen duten beste erakunde batzuek antolatutako lehiaketetan aurkeztutakoak ere. Antologiaren izena ‘Relatos de aquí y de allá’ (Hemengo eta hango kontaketak) izango da. Bigarren bilduma ‘Kontaketa Harrigarriak’eko 2013ko eta 2014ko edizioetan irabazle izan ziren testuek osatzen dute, eta hirugarrena gauza bera baina 2015eko eta 2016ko edizioetako testuekin. Beti izan dugu lanak argitaratzeko asmoa, eta hala egin genuen 2010ean, 2011an eta 2012an; gero, arazo ekonomikoak medio asmoa bertan behera utzi behar izan genuen eta orain partaideek eta irakurleek eskaturik berriro ekingo diogu. 2019an beste bi bilduma argitaratuko ditugu: bata “Relatos misioneros” (Misionesi buruzko kontaketak); bestean 2017ko eta 2018ko lehiaketetako testu irabazleak batuko ditugu”, jakinarazi digu Eusko Etxeko lehendakariak.


Duela guti, Iruñako Las Chinchetas taldearen ezagutza egin dugu\nEdunek eta Angelek Las Chinchetas izeneko taldea osatzen dute. Bikote nafartarrak lan berri bat proposatzen du. Besteak beste euskal musika tradizionalaren klasiko bat berreskuratu dute: "Ituringo Arotza". Maider (Ginkas, Las Kasettes…) eta DR. MAHA'S MIRACLE TONIC talde bilbotarra izan dituzte lagun. Bestalde, abesti propio bat ere egin dute: Hank Williams meets Ezpeletarra. Horretarako Obby & Dooby taldeak lagundu dute\nAmikuzeko pilotako lehiaketako finala eta final erdiak joakatuko dira aste buru huntan\nSt Jayme trinketean irailaren 28an final erdiak : Ducassou Monce - Guichandut ospitalen aurka 18.30tan eta 19.30tan Amulet Larralde ; Bilbao Etchegaraien kontra. Xehetaxunak xarri Beñat Larramendi-rekin\nTxomin Zubieta-ren zirko ikastaldiak Astelehenean hasiko dira Baigorrin eta Astezkenean Itsasun\nZirkoko ariketen ikasteko taillerak antolatzen ditu zonbait urte huntan Txomin Zubieta Baigorriarrak , adin desberdinetako haurrentzat eta aurtengo ikastaldiak , heldu den astean hasten ditu , bai Baigorrin eta bai Itsasun . berak zehazten dauku Pantzoren mikroan\nBilaka Konpainiaren Saio 0 ikusgarrian, Donapaleun ostiral arrats huntan\nBurgaintzi taldeak antolaturik, Mathieu Vivier-k zuzendu eta sortutako ikusgarria da Saio 0. Euskal dantzatik oinarituz dantza garaikidea sartzen da. Itsasoan sartzeko asmoz, berrikuntza gisa bideoa sartu dute eta musikariak zuzenean ariko dira. Xabi Etxeverri musikariak eta Sybelle Damestoy-ekin xehetasunak\nIbiakoitz huntan, ihiziko federazioneak Iratirat gomitatzen gaitu, arratsaldez, oreinaren oihua entzuterat joaiteko\n« Lehentze » edo lehen aldikotz egiten dute . Antolatzaileetarik bat den René Errezaret-ek emaiten dauzkigu xehetasunak, Lehenik erraiten dauku zer izen emaiten dioten oreinaren oihuari\nAmikuze lurraldeko hautetsiek bertikalismo gehiago galdegiten dute\nAmikuzeko lurraldeko hautetsiak hilabetean behin juntatzen dira herri alkargoa eta lurraldeko berri biltzeko. Aldi hontan, kexua senditu eta adierazia izan da herri alkargoaren gaindi. Horien artean horizontalegia dela ibilmoldea eta bertikalismo gehiago behar dela besteak beste aipatua izan da, eric narbaitz lehendakari ordeak esplikatu daukuna\n8. aldikotz Munhoako mendi lasterketa igande huntan\nAurten berritasun zonbait ekarri dituzte antolatzaileek. Hara nola oinezkoentzat, usaiako 16 kilometroko ibilaldiaz gain, 10 kilometroko ibilbide motzago bat proposatua den. Aurtengo irabaziak, Lasako Elgarrekin 3 garren adinekoen elkarte berriarentzat izanen dira\nIrabia elkartearen lehen ekitaldia, Amets Arzallus eta Patxi Iriart-ekin bertsu baskaria, untsa pasatu da\nJoan den igandean berriki sortutako IRABIA elkarteak antolatu du bertso bazkari bat Ahatsan. IRABIA da Ipar Iratiko biltzarra, biltzen dituena 7 herri : Behorlegitik, Donazaharrera. Bere lehen ekitaldia joan den igandean antolatu du. Goil mailako bertsolaritzaz gozatzeko parada izan da Ahatsan Amets Arzallus eta Patxi Hiriartekin. Mattin Lerissa han zen, mintzatu da IRABIA biltzarreko Gorka Torrerekin eta gonbitatuak izan diren bi bertsolariekin\nMila kolore Arte plastiko kurtsoen eskeintzeko prest da Céline Mirailh erakaslea\nHorren untsa antolatzeko ate idekitzeak antolatzen ditu irailaren 26 asteazken eta 29an larunbatarekin Amenduzen. Teknika desberdinak ikusteko. Xehetasunak Celine Mirailh-ekin\nHerri alkargoak garraioen konpetentzia hartu geroztik lehen aldaketak senditzen dira Amikuzen\n« Roulez en amikuze » ibilgailuak segitzen baitu baina publizitarik gabe ibiltzen da. Eta ibilgailua ere berria da. Orain arte adinetakoek bakarrik baliatzen ahal bazuten ere, orain zerbitzua zabaldu da beharrean diren amikuztar guzier. Emile Oxobi alkarteko kidearekin xehetasunak


Sagardoaren kondaira | Astarbe sagardotegia\nHebrear, greziar, erromatar, vikingo, zeltiar zein kristauek sagarrez mintzo ziren euren kondairetan. Edertasunaren, betiereko bizitzaren edo pekatuaren sinbolo, sagarra mitologia guztietan eztabaida gehien sortu duen fruitua izan da. Dastatu bere historia.\nAro berri bat hasi da lurrean. Ehiztari biltzaile taldeak basoak atzean uzten dituzte hirigune kaotikoetan murgiltzeko. Nekazaritza jaio da eta, honekin batera, gizakiak bereak egiten ditu gizakiak Ama Lurreko elikagaiak. Guztiak? Ez, guztiak ez. Gizakien bihotzetan, sagarrondo zein sagarrak Jainkoen, Edertasunaren eta Ama Lurraren sinbolo izaten jarraituko dute.\nMunduko abentura bat\nZelai basatiak desagertzen ari ziren, eta basoetan ugariak ziren fruta arbolak euren bideari ekin zioten. Horietako bat bereziki globala zen zibilizazio batean bukatu zuen: Egipto. Nilotik, zenbait hazik Persiara bidaiatu zuten eta bertan, etxekotzen bukatu zuten. Egungo sagarrondoaren lehen arbasoa jaio zen, eta ez zuen mundua ezagutzen denbora asko behar izan. Lehen geltokia, Olimpok zaintzen zuen herria.\nOlinpok babesten zuen herria izan zen lehena fruitu honi izena jartzen, ez zuen zalantzarik egin eta jainkoekin lotu zuen. Sikera sagarraren irakinetik lortzen zen edaria zen, jainkoen fruitutik hain zuzen ere. Horietako batek, Jainkosarik ederrenarentzako izkribua zuen. Eris Jainkosak sortu zuen eta Mendebaldeko kulturetan inoiz ezagutu ez zen Odisea piztu zuen: Troyako Gerra, Paris eta Helenaren amodioa, aita eta senar baten etxerako itzulera; guzti hau, jainkosa guratsu eta sagar baten ondorioz.\nItaliako penintsulako lautada latindarretan zibilizazio berri bat jaio zen. Hiria zena, laister bihurtu zen inperio eta inguruko herrien jakintza, usadio eta erlijioak berenganatu zituen. Erromatarren jakintza hau ezagutzen zen mundutik zabaldu zen, erromanizazioaren itzalpean, eta, honekin batera, edengo edaria sortzeko teknologia. Kristautasunarekin, erromatarrek lehen aldiz erlijio monoteista bat berenganatu zuten eta beraien bekatu originala sortu zuen fruta izendatu zuten, Malus.\nIðunn Jainkosaren gidaritzapean, Iparraldeko Herriak askatasun osoz ibili ziren gure lurretan. Betiereko gazte, Gaztetasunaren Sagarra jateagatik, Vikingoak agertu ziren, gure mahai zein festak elkarbanatu genituen eta gaztetzen duen edariaz gozatu genuen. Ávalon (sagarren irla) irlatik igaro ondoren eta Morgana sorgina bisitatu ostean, Zeltek ere sagarraren kultura lau haizetara zabaldu zuten.\nBasoko herri bat\nHistorian zehar jasotako influentziek Mariren jarraitzaile zen herria bere patua Bizitzaren Zuhaitzari lotzea ekarri zuen, sagarrondoari. Sagarrak euskal lurretan ugariak ziren eta bertako biztanleak munduan bakarra izango zen bidaian murgildu ziren. Erroma berantiarreko hiribilduetatik, euskaldunak auto gestionatuak ziren unitateak sortu zituzten, baserri izena jarriz. Unitate ekonomiko hauek garaiko jasangarrienak ziren. Bertan, gizakiaren sustengurako beharrezko ziren aktibitateak aurkitzen genituen. Hauen izenari omenaldi txiki bat eginez, Basoko Herri hauetan (Baserri= baso+herri) tolare handiak aurkitzen genituen, kupel erraldoiak zituzten eta sagarrondo ugariz inguraturik zeuden, sagardo industriaren iturburu bihurtuz.\nTolaredun baserriak martxan, mundura zabaltzeko unea iritsi zen. Zenbait mendeetan zehar, euskal nabigatzaileak garaiko munduko mugetaraino iritsi ziren. Irla bakartietatik, baso tropikaletaraino, kortsario zein baleazaleen abenturetan, marinelak bizirik iristen ziren beraien lurreko produktu bati esker: Euskal Sagardoa.\nEuskal marinelak lurraren umeak ziren eta momentura arte ezezaguna zen mundu batera iritsi ziren. Eurekin debekatua zen fruituaren haziak zeramatzaten, beraiekin, euskal baserria asaldatuko zuen elikagaia ekarri zuten: artoa. Itsasoan zituzten enpresen galerarekin, baserriek ordezko produktua behar zuten sostengurako eta Artoaren Herriak eskaini zion alternatiba. Artoak euskal paisaia aldatu zuen, zituen produktuen dibertsifikazioa ekarri zuen; Nekazal Iraultzak atea jo zuen.\nArgi izpi bat iluntasunean\nArgi izpi batek iluntasuna argiztatu zuen. Mundu zaharra hondatu zuten gertakarietatik iraun zuten baserriak esnatu egin ziren. Argi indarrarekin batera, euskal baserriek garai bateko esentzia berreskuratu zuten eta, berriro ere, sagardoa sortzen hasi ziren. Tolareak, animalien indarrik ez zuten behar, kupelak beste materialez egiten hasi ziren eta, inguruko Elkarte Gastronomikoei esker, kontsumoa eraldatu egin zen. Sagardo Modernoa sortu zen.\nXX. mendeko aurrerapen handiek testuinguru ezezagun bat marrazten hasi ziren sagardoaren munduan. Sagardo sortzaileak sortzen ari ziren, zientzia ezberdinen jakintza, material berriak eta igarotako belaunaldi guztien jakinduriak oreka sortu zuten edari mistiko honetan.\nSagardo sortzailea dastatua izatea behar zuen. Elkarte Gastronomikoekin eta gertuko herritarrekin hasi zena, ohitura herrikoia bihurtu zen, identitate baten zeinu. Sagardotegietan sorturiko proposamen gastronomiko zehatzak baserriei produktu eta esperientzia ahaztezin batez hornitu zituen.\nGure kondaira ezagutu nahi?


Kanbodiako soineko tradizionala Bidaia Albisteak\nMaria Jose Roldan | | Kanbodiako, Kultura, Asia bidaia\nPentsatu baduzu bidaiatu Kanbodiara Jantzi tradizionalak zer motatako jantziak dituzten jakitea interesatuko zaizu, jakin nahi izatea arropa egokia jantzi eta arropa aldetik beraien antzekoak izan ahal izateko.\nKanbodia bisitatzeko aparteko lekua da, baina baita ere ohitura eta tradizioetan aberatsa, herritarrek egunero janzten duten arropa bezala.\n1 Emakumeen eta gizonen arropa normalean\n2 Kanbodiako arropa egokia\n3 Zeta garrantzitsuak Kanbodian\n4 Jantzi tradizionalak egiteko teknika garrantzitsua da\n5 Sampot mota desberdinak\n6 Khmer zapia\n7 Kanbodiako moda\n8 Kanbodiako soineko tradizionalak\nEmakumeen eta gizonen arropa normalean\nKanbodiako arropa gehienak kasualak dira, ekitaldi formaletara joateko erabiltzen direnak izan ezik. Kanbodiako gizonek kotoia edo zetazko (aberatsenak) arinezko galtza motzak eta kamisetak jantzi ohi dituzte, bero indarraren aurrean fresko mantentzeko.. Emakumeek kamiseta zabalak eramaten dituzte tradizionalki, eta, batzuetan, klima da jendearen arropetan nagusitzen dena. Bero dagoenean arropa solteak eramatea baino hoberik ez dago freskoago mantentzen laguntzeko.\nKanbodiako arropa egokia\nArropa arina, zabala izan ohi da eta jendeari beti kotoizko arropa eta mahuka luzea eramatea gomendatzen da. Modu horretan, eguzki izpietatik babestu daitezke, baina baita eltxo edo beste intsektu gogaikarrietatik ere. Eurite garaian, beti aterkia eraman behar da. Gainera, hotel edo jatetxe batera zoazenean jaka janztea beharrezkoa da, aire girotua gehiegi erabiltzen baitute.\nAurreko paragrafoan aipatu berri ditudan aholku hauek gogoan hartzeko ideia ona da, Kanbodiako hirian hobeto sentitzen lagunduko zaituzte eta eguraldiaren arabera jantzi ahal izango duzu eta zure bizimodua. Baina noski, ez ahaztu nola sentitzen zaren eroso ere.\nOndoren, Kanbodiako arropa tradizional batzuei buruz hitz egingo dizuet, haientzat modarekin lotutako guztia oso garrantzitsua baita. Modak sozialki bereizten eta egunero eroso sentitzen laguntzen die.\nZeta garrantzitsuak Kanbodian\nKanbodian hiru zeta garrantzitsu daude. Horien artean ikat zetak (chong kiet khmereraz), edo hol, ereduak dituzten zetak eta trama ikat. Grabatuak zuntz sintetikoekin eginda daude eta tindatuta. Ereduak kolore desberdinetan errepikatzen dira, tradizionalki bost kolore erabiltzen dira: gorria, horia, berdea, urdina eta beltza. Sampot Hol beheko jantzi gisa erabiltzen da. Pidan Hol zeremonietan eta helburu erlijiosoetarako erabiltzen da.\nJantzi tradizionalak egiteko teknika garrantzitsua da\nSot zetak garrantzi handia du Kanbodiako iraganeko kulturan. Dokumentatu da Takéo probintziako jendeak zeta zuela Funan garaitik. Antzinatik, emakumeek metodo konplexuak ikasi zituzten, horietako bat hol metodoa da. Ekialdea diseinuak zetaz tindatzean datza. Kanbodiako jantzietan berdin jarraitzen duena teknika maila berezia da, erakargarriak eta paregabeak izaten jarraitzen duten arrazoia. Arbasoek uste zuten horrek "itxura" berezia ematen ziela. Sampot Kanbodiako sinbolo nazionala da. Jantzi tradizionalak Laos eta Thailandia aldamenekoen antzekoak dira, baina hainbat aldaketa egin dira herrialdeen artean.\nSampot mota desberdinak\nSampot-a Funan garaikoa da, Kanbodiako erregeak bere erreinuko jendeari sampot-a erabiltzeko agindu zienean txinatarrak hala eskatuta. Sampoten aldaera desberdinak daude, bakoitza klase sozialaren arabera erabiltzen da. Sampot tipikoa, saron izenarekin ezagutzen dena, da klase baxuetako gizon-emakumeek erabiltzen dute. Metro eta erdi neurtzen du gutxi gorabehera eta gerrian lotuta dago. Chang Kaen sampot-a klase ertaineko emakumeen aukerarik gogokoena da, eguneroko erabilerarako. Gizon batzuek ere janzten dute, baina estanpatuak sexuaren araberakoak dira.\nKhmer zapia kotoizko edo zetazko ehunez egindako zapia da (Kanbodiako modaren oinarrizko elementua da arestian aipatu dudan moduan). Oihal mehea izanik buruan edo lepoan inguratzen da eta batez ere aurpegiko izerdia garbitzeko erabiltzen da koloreagatik.\nEsan berri dizudana ulertzea pixka bat nahasgarria izan bada, ez kezkatu, Kanbodiako modari buruz hitz egiten duen webgune bat dagoelako eta arropa tipiko eta tradizional guztiak salbuespenik gabe ikusteko aukera izango duzu. Sarean eskuineko aldean estekak dituen menu bat aurki dezakezu, horietako bakoitza ikusi ahal izateko. Atal bakoitzean Kanbodiako moda erakusten duten hainbat irudi mota aurki ditzakezu, adibidez Khmer izeneko soinekoa, emakume kanbodiarrek normalean Khmer izeneko soineko tradizionala erabiltzen dute, ezkontzeko edo ekitaldi erlijioso batera joateko erabiltzen dena. Soineko hau oso kasu berezietan ere jantzi dezakezu. Baina soineko eta argazki gehiago ikusiko dituzu ideia hobea izan dezazun.\nKanbodiako soineko tradizionalak\nAtal honetan Youtuben bideo bat erakutsi nahi dizuet, bertan ikusi ahal izateko Kanbodiako moda tradizionala beraz, hobeto ikusiko duzu nola dauden eta zer estilo duten. Bideoa Sarong Vit-Kory YouTube kanalari esker aurkitu dut. Kanal honetan Kanbodiako bizitzari buruzko hainbat bideo interesgarri aurki ditzakezu.\nZer iruditu zaizu bideoa? Interesgarria dela ulertuko duzu, gaur egungo gizartean arropa mota hori ikustea ez baita normala. Ohituta gaude moda informalagoetara, informalagoetara eta gure gizartera egokitutakoetara. Horrek ez du esan nahi interesgarria denik kultura berriak ezagutzea eta, batez ere, janzteko modua ezagutzea. Eta da leku bat janzteko modua jakinda, haien kultura nolakoa izan daitekeen ideia bat egin dezakezu, egia? Berdin pentsatzen al duzu edo horrekin zerikusirik ez duela uste al duzu?\nArtikuluaren bide osoa: Bidaia Albisteak » Asia bidaia » Kanbodiako » Kanbodiako jantzi tradizionala\nHotz handia: neguko oporrak Norvegian\nMumbai, Bollywood eta askoz gehiago


Zerrenda « KARTOGRAFIA (1998)\nKILKIRRA ETA ROULOTTEA (1997) »\nKCAPPO. TEMPO DI TREMOLO (1985)\nLehenik, badago Estatu Batuetako kazetaritza berriaren oihartzunik. Badago erreportaia eta nobela lotzeko asmo nabarmenik. Bada errealitatea tratatzeko gogo berezi bat, idealizazioa ahaztu eta trataturiko gaiaren alderik ilunetara jotzeko gogoa. Egia da, zenbait kasutan, gerora agertuko duen bidea ere badela, bere ipuinez osaturiko liburuetan: Auto-stopeko ipuinak (1994).\nBigarrenik, nobela poliziakoaren eragina nabarmena da Aristiren lanean. Nobela poliziako beltza, eta eragiletzat Estatu Batuetako Chandler aipatu behar litzateke, edo garai hartan euskara itzuli zen Jim Thompsonen 1.280 arima. Beraz, Estatu Batuetan barrenean agertzen zen miseria moralaren idazleek bazuten eraginik euskal literatura ulertzeko moduan, eta bide horretatik beste eragile bat, Faulkner, aipatzea ez litzateke arraroa.\nEz da dudarik Gabriel García Márquezen mundua ere azaldu nahi izan duela Pako Aristiren lehen aldiko nobelagintza (agian, aipatu beharko litzateke ez garela bilakaera bat aztertzen ari, baizik eta nobela baten inguruko irakurraldia).\nBere irakurketak aipatzen dituenean, Pako Aristik hauek azaltzen ditu: “Gabriel García Márquezen epitoetaz maitemindu nintzen. Delibesekin negar egin nuen, Alvaro Cunqueiroren bidez Galizia ezagutu nuen, Bukowskirekin galtzaileen dignitatea hartu nuen [...] Chandler eta Henry Milleren biografiak irakurtzen ditugu” (Aristi 1987: 6).\nKostunbrismoaren ukazioa: “Istorio errural eta (oraingoz) zaharrak kontatu arren ni ez naiz kostunbrista. Ez zaizkit ekanduak, ohiturak interesatzen, pertsonak baizik, eta pertsona horien portaera nolakoa den, zen edo izan zitekeen ohitura sistema baten barruan. Agureen kontuak gustura entzuten ditut, baina pikardiak, apustuak eta horrelakoak, Azkueren Euskal Herri haren alderdi humanoa (ez kostunbrista) imajinatzeko”. (Aristi 1987:7).\nZehaztasunaren eta estilo zinematografikoaren aldeko joera: “Gure estiloa zinematografiko hutsa da. Hotzak gara baino zehatzak, ez ditugu parrafoak kakari buelta emanaz antolatzen”. (Aristi, 1987: 6)\nIndibidualismoaren eta Eszeptizismoaren aztarnak: “Nire belaunaldia [...] indibidualista da, eszeptikoa da [...] Gure posea, militantziatik urrun, euskara salbatzeko eginahal hantustetsutik urrun, pose eszeptiko bat da. Eta mende amaiera muturraren aurrean dugularik, mende erdira jotzen dugu gure isladen bila”(Aristi 1987: 6).\nKcappo. Tempo di tremolo nobelak, izenburuaren bigarren zatiak adierazten duenez, istorio beldurgarri bat, kontatzen du, heriotzaz beteriko istorio bat. Berez, adiskide biren istorioa da kontatzen dena, eta baita haien familiakoena. Folletoi literaturatik hurbil, Pako Aristik Ernesto Guardiola eta Santos Aldabalde adiskideen bizitza kontatzen du, Ernesto jaio eta urkamendian hiltzen duten arte. Ernestoren aitak bere emaztea hiltzerakoan emaztearen ahizparekin du harreman sexuala eta haurdun geratzen delarik, Ernestoren izeba den honek lekaime sartzea erabakitzen du. Umea izaterakoan kendu egiten diote eta haurra famili bati saldu. Koskortzerakoan, adiskide biak, Ernesto eta Santos, ahizpa diren Laura eta Teresarekin maitemintzen dira, Ernesto Lauraz eta Santos Teresaz, alegia, eta denborarekin, harreman sexualak dituzte, baina momentu batean Teresa Ernestoz gustatu, eta honekin etzaten da, adiskidearekiko eta bere maitearekiko traizioa eginaz. Azken harreman sexuala dutenean, Santosek harrapatzen ditu. Adiskideen arteko lotura etenda geratzen da bien arteko haserrez. Ernestok dena aitortzen dio Laurari. Ernestok haurdun uzten du Teresa. Santos Teresarekin ezkontzen da eta Ernesto Laurarekin –hau ere haurdun baitago. Teresak ume bikiak ditu, bata sanoa eta ederra, eta bestea gaixorik jaiotzen dena. Eta orduan jakiten da, Lauraren aitonak hilzorian egiten duen aitorpen baten bidez, Ernestoren aitak haren izebarekin izandako umea Teresa dela, beraz intzestu bat gertatu dela. Bat-batean Teresaren ama agertzen da, eta pozoitu egiten du. Ernesto bere aitarekin (artean hau prostituzio etxe baten jabe izatera heldu da) haserretu eta tiro bi ematen dizkio. Heriotzagatik duen epaiketan heriotza zigorra ezartzen diote, eta, ihesaldi batek huts egiten duelarik, urkatu egiten dute. Santosek bere bizitzako bertsoak jarriko ditu.\nArgumentuaren kontaketak berak garbi adierazten du zein joera tremendistaz (eta noizbehinka Valle Inclán idazlearen esperpentoa) idatzi den nobelan. Ez gaude tragedia errural baten aurrean, baizik eta, nahita egin den, ekintza odoltsuen akumulazio eta ugalketa baten aurrean. Hau da, errealitatearen deformazio baten aurrean gaude, giro tremendista horien bidez, kontagintzaren herri generoetara dei egite duen (nobela erotikoa, folletina) eta guztiak itsuek kantatzen duten (bertsolaritza ez dago ahaztuta testuan zehar) historia baten antza hartzen du nobelak, edo bestela, txotxongiloen teatroaren antza. Nobelak duen ezaugarririk garbiena irakurterraza izatea da. Irakurleari ez dio oztoporik jarri idazleak, ez hizkuntzaren aldetik (zuzentasuna adierazten zuen), ez kontagintza tekniken aldetik (ikusi dugu zein neurritan da idazlea joera tradizionalen jarraitzailea), ezta ere zeinu klabe aldetik (mundu modernoaren zenbait zertzeladen agerpena).\nErnestoren eta Santosen arteko kontrajarpena, eta lehendabiziko kapituluetan batez ere, txandakatu egiten du pertsonaia bakoitzari emandako tokia eta atentzioa.\nBigarren teknika. Familiakoen arteko loturak eta haserreak argumentuaren jarraitzeko bide dira.\nDenbora zehaztugabea da, eta agian, izadiaren zikloak aipatu beharrean, denbora lotuago dago gizarteko erritoei: herri biren arteko apustuak egiten direnean adiskidetzen dira Ernesto eta Santos, jaietan egiten dute Lauraren eta Teresaren ezagutza, edo denbora pertsonaien adinaren arabera doa aurrera: haur, gazte, gizon ezkondu…\nARISTI, Pako (1985): Kcappo. Tempo di tremolo. Erein. Donostia.\n—————– (1987): “Chandler, Lucanor nire belaunaldian”, Literatur Gazeta, 5 zb., 6 or.- 8 or.\n« KARTOGRAFIA (1998)


Esklerosi anizkoitzaren Euskal Fundazioaren aldeko afari solidarioa\n2014ko azaroaren 27a Esklerosi anizkoitzaren Euskal Fundazioaren aldeko afari solidarioa\nEurest Euskadik Esklerosi Anizkoitzaren Eugenia Epalza Euskal Fundazioaren aldeko “udazkeneko afari" tradizionalean parte hartu zuen. Esklerosi Anizkoitzaren Bizkaiko Elkarteak (ADEMBI) antolatu zuen eta Bilboko Carlton hotelean egin zen azaroaren 14an.\nEsklerosi Anizkoitzaren Euskal Fundazioak aurtengo “udazkeneko afarirako” aukeratutako leloa komikia izan da, barreak gure bizitzetan duen garrantziari eta dakartzan onurei erreparatzeko.\nAfariaren 13. edizioa izan da aurten eta gizartearen alor guztietako 180 pertsona baino gehiago bildu ditu, Eusko Jaurlaritzako (Haien artean, Jon Darpon, Osasun arloko aholkularia, eta Juan María Aburto, Enplegu eta Gizarte Politikoen arloko aholkularia), Bizkaiko Foru Aldundiko, Bilboko Udaleko eta beste administrazio publiko batzuetako agintariak eta alderdi politikoen eta enpresen ordezkariak barne. Eurest Euskadiren presidente Lourdes Alonso, Kontseilu Aholkularia Álvaro Amann eta Euskal Herriko Medirest Senior alorreko arduradun María Carballo ere bertan izan ziren (Beheko argazkian, Pedro Carrascalarekin, ADEMBIko gerentearekin).\n30 urte Esklerosi Anizkoitza duten Bizkaiko pertsonen alde lan egiten\nADEMBIk 30 urte bete ditu gaixotasun hori duten lurraldeko pertsonei eta beren familiei laguntzen. 1.000 bazkide, 41 langile eta hiru zentro ditu elkarteak.\nJavier Ormazabal presidente duen elkarte hau esklerosi anizkoitzerako eredua da estatu mailan, pazienteei eskaintzen dien errehabilitazio eta gizarte zerbitzu berritzaileengatik, komunikazioaren eta sentsibilizazioaren alorretan egiten duen lanagatik eta gizartean irabazi duen ospeagatik.\nEsklerosi anizkoitza Nerbio Sistema Zentraleko gaixotasun neurologiko, kroniko eta sendagaitza da. Burmuineko nerbio-zuntzak estaltzen dituen sustantzia zuriari (mielina) eta bizkarrezur-muinari eragiten die. Euskadin 2.200 pertsonak dute gaixotasun hau, horietatik 1.200 bizkaitarrak.\nEurest Euskadi Urizartorre Egoitzarako ostalaritza kolektiboko zerbitzuak eskaintzen ditu. Foru titulartasuneko egoitza da eta Esklerosi Anizkoitzaren Bizkaiko Elkarteak kudeatzen du Euskadin esklerosi anizkoitza duten pertsonentzako lehen egoitza den hau. Zentroa kudeatzeko eta zerbitzuak eskaintzeko eredu berritzaile hau erreferente bilakatu da.\nLotura eransten diogu ADEMBI-ak afariari buruzko egindako video bati, gaixotasuna jakinarazteko asmoz: http://youtu.be/NWkrJglNAlc


Library in Bilbao - Faculty of Engineering - UPV/EHU\nLibrary in Bilbao/\nBilboko Ingeniaritza Eskolako Biblioteka, Bilbo\nCOVID-19 epidemiaren ondorioz, eta berriro abisatu arte, biblioteka gutxieneko zerbitzuetarako bakarrik irekiko da, aurretiko hitzordua eskatuz.\nBilboko Ingeniaritza Eskolako Liburutegia II. eraikinean dago, 1. Solairuan.\nMaría Fe Rivas Mendoza (Arratsaldez)\nCristina Pascual Herraiz\nSaioa Etxebarría Bilbao\nLiburutegiko funtsa sarbide librekoa da, lan akademikoak, ikus-entzunezko materiala eta antzinako funtseko dokumentuak izan ezik; hauek kontsultatzeko, Liburutegiko langileei eskatu behar zaie. Liburutegiak 272 irakurketa postu ditu.\nLiburutegiak taldeko jarduera eta lan akademikoak egiteko bakarrik den areto bost ditu.\nInformazio bibliografikoko eta dokumentuen lorpenerako zerbitzua\nLiburutegiko langileek bertako zerbitzuen antolaketa eta funtzionamenduari, katalogoaren erabilerari eta informazio bibliografikoko iturriei buruzko informazioa ematen du. Gai zehatzei buruzko informazioa bilatzeko, baliabideen kontsulta egiteko edo edozein zalantza orokor argitzeko laguntza eta aholkua ematen ditu. Dokumentuak lortzeko zerbitzuaren bidez, beste liburutegi batzuetara -nola Estatukoetara hala nazioartekoetara- eska daiteke UPV/EHUn ez dagoen dokumentu oro.\nEkipamendu informatikoa-Internet sarbidea\nUnibertsitateko Bibliotekak ikasteko prozesuan laguntza emateko asmoz eta, horregatik, mahaiako ordenagainiuak eta eskanerrak jarri ditu biblioteketako gela guztietan, lan akademikoak egiteko erraztasun gehiago izan ditzazun. Eskolako Liburutegian 19 ordenagailu daude, Internet bidez helburu akademikoko kontsultak egiteko eta lanak egiteko. Hala ere documentuak eskaneatzeko, fotokopiatzeko eta imprimatzeko zerbitzua dago. Wi-Fi konexioa ere badu UPV/EHUko haririk gabeko sarean sartzeko.\nhttps://www.ehu.eus/eu/web/biblioteka/home web orriaren bidez katalogora sar daiteke, UPV/EHUko liburutegietan erabilgarri dauden dokumentuak kontsultatu eta aurkitzeko. Xede horretarako Liburutegiak 5 ordenagailu ditu katalogoa kontsultatzeko. Gainera, 19 ordenagailuren bidez, UPV/EHUn lantzen diren gaiei buruzko dokumentazio elektronikoko datu base eta datu base bibliografiko nagusietara ere sar daiteke.\nHitzordua jarri edo kontsultaren bat egin nahi izanez gero, mezua elektronikoa bidaltzeaz gain, telefonoz deitu ere egin daiteke, 94-6014104 zenbakira.


Kaktusak transplantatzeko aholkuak | Consumer\nKaktusak transplantatzeko aholkuak\nKaktusak bi urtean behin aldatu behar dira, elikagaiak dituen substratu bat eta behar duten espazioa emateko.\nIrudia: Tukang Kebun\nKaktusak, oro har, loreontzi handiegiak behar ez dituzten landareak dira. Baina, landare guztiak bezala, hazi ahala, birlandatu egin behar dira, behar bezala garatzeko behar adina leku izan dadin. Horrela, gainera, substratu berritua dute, ale bakoitzak behar dituen mantenugaiak dituena.\nNoiz aldatu kaktusak\nOro har, kaktusak lekuz aldatu behar izateko igaro behar duen denbora urte eta erdi eta bi urte bitartekoa da, nahiz eta tarte hori alearen hazkundearen araberakoa izan. Landarearen zabalera hainbeste handitzen denean eta ia loreontziaren azalera osoa hartzen duenean, ontzia aldatzeko unea da. Nolanahi ere, landareari elikagai berriak dituen substratua emateko egin beharko da. Urteko unerik onena udaberria da.\nKaktusak trasplantatzeko arazorik handiena landarea manipulatzean datza, batez ere, arantzekin ez ziztatzeko. Trikimailua landarearen aireko zatia paper lodi samar batez inguratzea izango da (egunkarietako paperezko bi geruza izan daitezke), alearen gorputza gehiegi ez estutzeko kontuz.\nOndoren, landarea horrela lotzen den bitartean, kolpe leunak eman daitezke ontziarekin gainazal gogor baten gainean, loreontziari itsatsita dagoen substratua lasaitu eta ontzitik banandu dadin. Lasaitu ondoren, labana ere lagungarria izango da, lurra eta loreontzia bereizteko.\nKaktusaren lepoa zaintzea birlandatzean\nKaktusaren sustraiak hainbesteraino zabaltzen dira, non sustrai-lurra masa trinko bihurtzen baita.\nKaktusak landatzean, landare gehienekin bezala, kontu handiz ibili behar da erraila inguratzen duen lur-blokea ahalik eta osoen egon dadin. Horregatik, neurri guztiak hartu behar dira: antzinako loreontzitik ateratzeak substratua nabarmen galtzea ekar ez dezan.\nNolanahi ere, aurreko transplantea egin zenetik denbora gutxi gorabehera luzea igaro bada, loreontzia kentzean ikusiko da sustraiak oso masa trinkoa osatzen duela: erroak hainbeste zabaldu dira, multzo osoari sendotasuna ematen diote eta zimendu edo armazoi gisa jokatzen dute.\nKaktuserako mantenugaiak dituen substratua\nLorontzi berriak substratuko oinarri heze samar batez prestatua egon beharko du, eta osagai hauek izan beharko ditu: zohikatza, zizarezko humusa, gurina edo ajea eta harea lodia. Nahikoa kopuru egon behar du, landare eta sustrai-lurra uztean, kaktusaren oinarria dagokion mailan gera dadin, hau da, lorontziaren ertza baino zentimetro bat beherago. Substratuaren gainetik bermikulita lodiko geruza mehe bat jartzea ere komeni da, drainatzea errazten duen minerala.\nSubstratuaren gainean bermikulita-geruza bat eta harea lodia jartzea komeni da, loreontzian drainatzea errazteko.\nOndoren, lurrez bete behar da ontziaren gainerakoa. Lur pixka bat jarri ondoren, komeni da berriz ere ontzia leun-leun kolpatzea, lurra hondorantz joan eta egoki asentatu dadin. Loreontzia substratuarekin osatu denean, goiko aldean bermikulita eta harea lodiaren nahasketa baten geruza jarri behar da, eta horrek ere drainatzea laguntzen du.\nGarrantzitsua: egun pare bat kaktusik gabe\nLur maila nahikoa lortu ondoren, kaktusa ureztatu gabe utzi behar da, gutxienez egun pare batean. Izan ere, birlandatze-prozesuan sustrairen bat apurtzen bada, zauri hori urarekin kontaktuan jartzeak onddoak sor ditzake, landarearen osasuna kaltetu eta arriskuan jar dezaketenak. Ez da ahaztu behar kaktusa crasa-landareen familiakoa dela, ingurune lehorretara ohituak eta oso hezetasun txikikoak. Gero, ureztatze normalaren araubidea bete beharko da.\nkaktus maceta-eu Planta-eu substratu transplantatu


Ezkonduta edo ezkondu gabe, zer da hobea?\n- Be alaban itxian, Maitxo alaba. 'Ta... Gizona Irungua da. Periko 'ro Pedro 'ro ez dakit nola den, 'ta... Eun batin jon giñan bixitatzea Tomaxa 'ta biyek hara (...) miñez zeola 'ta zea... Momoti genun kotxikin, hiruak jon giñan. 'Ta nik e'nun ezer eaman,\nez zin gotu ezer eamatia 'ta hoik eaman ziyoten, honek zerbaitt eaman ziyon 'ta zeak 'e Momotik 'e eaman... Nik deuse eaman ez 'ta... Hizketan 'ta hizketan 'ta hizketan 'ta han Monika harrekin, bat galdetu 'ta bestia galdetu 'ta:\n"Bai, hik nobiyua utzi in 'unen, utzi! Hoi ez dun itten, hoi ez dun itten!", "Bai, kontua. Nik utzi niñun hi harek", "Ez, ez, hik utzi 'unen, hik utzi 'unen. Zertik utzi 'unen hua? Zertik utzi 'unen?". Kizkur tzur-tzur iña hantxe ba ohiyin 'ta san niyon:\n"Ba! Nik e'nun sekula pentsatu izandu solteretan miño bizimodu hobia botako nunik ezkonduta", "Aizan! Nik ezkonduta bizimodu hobia bota niñen", "A bai?" Hemezortzi urtekin ezkondu zen. "Bai?" 'ta "Bai". Geo, nik san niyon: "'Ta horren gazteik solteran geldittu ziñan 'ta\nzertik ez ziñan berriz ezkondu?", "Aizan, leno zazpi ume banittin 'ta beste zazpi izango nittun beldurrakin". Ezkonduta len zazpi ume euki 'men zittun 'ta beste zazpi izango zittun beldurrakin. Nik san niyon:\n"Ui, zea, nik uste nun ba zea solteretan bizimodu hobia botako zea... hobia botako zela ezkonduta miño", "Nik ezkonduta bizimodu hobia bota niñen". 'Ta hoi san zin, zazpi izandu zittula 'ta beste zazpi izango zin beldurrakin.\n'Ta hoi ba, kontentu. Bueno, bueno, bueno... 'Ta geo san niyon... Gizona harei esan niyon... Monikai esan niyon: "Bai Monika nik gaur e'zattut deuse ekarri" san niyon "e'zattu deuse ekarri, miño gizon horrei...\nHoik ekarri dute miño nik ez dut ekarri 'ta gizon horrei mango yot dirua 'ta bihar ekarriko 'izu pastelak honek", "Bihar pastelak? Gaur ekarri ber ttunen, gaur!". Hartzan! 'Ta gizon harei eman niyon dirua eta esan niyon gaur e'yot deuse ekarri 'ta bihar karri yozu zerbaitt:\n"Bai, karko yot", "Ez du berrik", "Bai ber du, karri yozu". Miño Monika zar horrek... Aizan, hantxe ba! Jesus, jesus... 'Ta hara 're joten giñanin...\n0:09:40 - 0:11:50 (2' 10'')\nAuzoko lagun bat bisitatzera joan zen batean, eztabaidan aritu ziren ea nola bizitzen zen hobeto, ezkonduta edo ezkondu gabe. "Hartzan!" Hika.\nGehiago irakurriEzkonduta edo ezkondu gabe, zer da hobea? -ri buruz\nGehiago irakurriAtxarraztalua sufiziente ibiliko duen emakumea behar -ri buruz\niodriozola-k bidalia Az, 06/06/2018 - 23:06-n\n1:24:23 - 1:27:35 (3' 12'')\nEspainian ibili ziren eztei bidaian "4L" gorri batean bi bikoteak batera. Cadizeraino iritsi ziren.\nMutilarekin egun pasa\niodriozola-k bidalia Az, 06/06/2018 - 22:58-n\n1:15:18 - 1:17:04 (1' 46'')\nPitusan lanean ari zela, astean zehar mutil-lagunaarekin geratzen zen. Mutilarekin asko ibili zen egun pasa, batetik bestera. Mutil-laguna ez zen sekretuan mantentzen.\nGehiago irakurriMutilarekin egun pasa -ri buruz\nSenargaiarekin nola geratu\niodriozola-k bidalia Az, 06/06/2018 - 22:52-n\n1:12:25 - 1:13:51 (1' 26'')\nTelefonorik ez zenez, jai batetik bestera egin behar izaten zuten tratua. Oialumera joaten hasi ziren mutilekin.\nGehiago irakurriSenargaiarekin nola geratu -ri buruz\nSenargaia ezagutu zuenekoa\niodriozola-k bidalia Az, 06/06/2018 - 22:49-n\n1:08:27 - 1:12:25 (3' 58'')\nTxikierdira joaten hasi zenerako nobioa bazuen. Bere gizona izan zena (Domingo Albisu), Bordazpikoa. nola ezagutu zuen kontatzen du. 7 urte egin zituzten nobio, 30 urterekin ezkondu zen arte.\nGehiago irakurriSenargaia ezagutu zuenekoa -ri buruz


Irekia Eusko Jaurlaritza - Gobierno Vasco :: Ia 18.000 ikaslek parte hartu du ertzain boluntario batzuk Euskadiko 164 ikastetxetako geletan emandako hitzaldi prebentiboetan\nIa 18.000 ikaslek parte hartu du ertzain…\nInterneten arriskuak, bullyinga, genero-indarkeria, gizalegearen aurkako jokabideak eta drogak izan dira gehien eskatutako gaiak\nSegurtasun Sailak eta Hezkuntza, Hizkuntza Politika eta Kultura Sailak 2013ko urriaren 14an sinatutako sailarteko akordioari esker, 2014/15 ikasturtean guztira 17.943 ikaslek parte hartu du ertzain boluntarioek Araba, Bizkaia eta Gipuzkoako 164 ikastetxetan emandako 406 hitzaldi prebentiboetan.\nInternet eta sare sozialak nabigatu eta erabiltzeak ekar ditzakeen arrisku eta arriskubideak: gai horixe izan da euskal familia, irakasle eta ikasleek gehien eskatutakoa; izan ere, bertaratuen erdiak hitzaldi horietara joan dira. Zehazki, 9.108 ikaslek parte hartu du hiru lurralde historikoetan gai horren inguruan eman diren 214 hitzaldietan.\nEskola-jazarpena edo bullyinga ere bereziki nabarmendutako gaietako bat izan da: guztira 91 hitzaldi prebentibo eman dira gai horren ildotik, eta 3.421 ikasle bertaratu da horietara. Jazarpena zer den, non, noiz eta nola gertatzen den... halako galderei erantzuten zaie hitzaldi horietan. Helburua da ikasleei esparru horretan sartzen diren jokabideak –dela biktima moduan, dela lekuko edo egile gisa– hautemateko trebetasunak ematea. Poliziaren jarduketei erreferentziak ere egiten zaizkie.\nBerdinen arteko tratu txarren aurkako borroka (1.521), gizalegearen aurkako jokabideei aurre hartu eta gizalegezko balioak sustatzeko eskolak (1.551) eta drogen errealitate eta kontsumoari buruzko hitzaldiak 4.627 pertsonen arretaz jabetu ziren guztira.\nHoriez gain, eman dira bestelako ikastaro batzuk ere: bide-segurtasunaren oinarrizko ezagutzari (225) eta kirol-jardueretako prebentzioari (250) buruzkoak, SOS-Deiak 112 telefonoa noiz eta nola erabiltzen jakitekoak (246) eta gazte talde antolatu eta bortitzen gaineko informazioa ematekoak (66).\n«Halako prebentzio-jarduerekin oinarrizko gakoak eman nahi dira, ikasleek ezagutzak izan ditzaten berengan edo inguruan eragindako tratu txar edo tratu desberdin oro hautemateko, eta pertsona guztien eskubide eta betebeharretan oinarritutako prebentzio, informazio eta heziketan sakontzeko» adierazi du José María Delgado komisariordeak, Ertzaintzaren Idazkaritza Nagusiaren Prestakuntza Arloko buruak. Orobat azpimarratu du beharrezko dela, besteak beste, genero-indarkeriaren, etxeko indarkeriaren edo eskola-jazarpenaren moduko arazoei hezkuntzaren ikuspuntutik heltzea, eta ez esparru polizial soiletik.\nNabarmentzekoa da zein ondo hartzen dituzten ikasleek prebentzio-hitzaldiak. Izan ere, hitzaldiok badute beste helburu bat ere: Ertzaintzaren irudia jendarteratzea, prebentzioko eta herritarren zerbitzurako agente gisa.\nOrobat, interesa duten ikasleek Ertzaintzaren egoitza polizial desberdinei bisitak egiteko aukera jaso da Sailarteko akordioaren barruan. Hala, in situ ikusi ahalko dute zer zeregin betetzen dituzten agenteek beren egunerokotasunean. Iaz hamar bisita egin ziren: besteak beste, Ertzaintzaren Erandioko Egoitza Nagusira, Zaintza eta Erreskateko Unitatearen Iurretako egoitzara eta Polizia eta Larrialdietako Euskal Akademiara, Arkautin.\nTestuinguru horretantxe kokatzekoak dira, halaber, emakumeen, bizilagunen, adinduen eta kirolaren arloko elkarteei, bai eta desgaitasunen bat edo gaitasun mugatua dutenen kolektiboei ere, emandako hainbat hitzaldi. Ertzaintzak jendarteratze-jarduerak antolatzen ditu halakoentzako ere; adibidez, etxebizitzatan lapurretak edo maulak prebenitzeko, trafiko-istripuak saihesteko nahiz Interneten arriskuak murrizteko.\nErtzaintzak laurehun dibulgazio-saio baino gehiago eman ditu euskal ikastetxeetan


Emakumeen aurkako indarkeria matxista giza eskubideen urraketa larria da; ez dauka mugarik, gizarte arazo bat da eta emakumeen eta gizonen arteko botere harreman ez parekideen adierazpen latza da.\nEmakumeen aurkako indarkeria guztia hartzen du barne, haur eta neska gazteen aurkakoa barne, emakume izateagatik, esparru publikoan zein pribatuan.Indarkeria modu askotan aplika daiteke: fisikoki, psikologikoki, ekonomikoki, mehatxuak, intimidazioa eta hertsapena, horren ondorioz mina, sufrimendua edo kalte fisikoa, sexuala, psikologikoa, sozio ekonomikoa edo ondarearena eragiten bada.\nHonako hau emakumeen aurkako indarkeria matxista gisa hartzen da: indarkeria bikotean edo bikotekide ohiarengandik, familia barrukoa, indarkeria sexuala, feminizidioa, emakume eta nesken salerosketa, sexu esplotazioa, emakumeen genitalen mutilazioa, nahitaezko ezkontzak eta bestelako ekintza tradizional kaltegarriak, botere publikoek egindako edo baimendutako indarkeria, jazarpena eta genero indarkeria politika, baita emakume eta nesken duintasuna, integritatea edo askatasuna kaltetu edo kalte dezakeen beste edozein indarkeria mota ere.\nNeskato, mutiko eta nerabeak ere indarkeria matxistaren biktimak dira, baita indarkeria hori aplikatzen den ingurunearen eraginpean dauden mendeko beste pertsona batzuk ere.\nZer egin genero indarkeriaren aurrean? – Zerbitzu eta baliabide gida\nEmakumeen aurkako indarkeria, zer egin dezakezu? – Irakurketa azkarreko gida\nArabako Foru Aldundiak, udal eta erkidego mailako gainerako erakundeekin batera, genero indarkeriaren aurrean arreta integralerako sarea sortu du; horren bitartez, hainbat zerbitzu eskaintzen dira, aholkularitza zerbitzuak, biktimei arreta emateko zerbitzuak, baita baliabide zehatzak ere, egoitzakoak, arreta osoa eta integratua emateko emakumeei, adingabeei eta indarkeria matxistaren biktima izan diren gainerako pertsonei.


Euskadiko Eskola Kontseilua, erreformaren aurrean | Gizartea | Berria\nBost begirada hezkuntzari (eta V). Adituen iritziak. Iritzia\nEuskadiko Eskola Kontseilua, erreformaren aurrean\nMª Luisa Garcia Gurrutxaga -\n2013ko urtarrilak 6\nHasieratik argi utzi nahi dut hezkuntza arloko erreforma guztiak adostasun politiko eta sozialean oinarritu behar direla eta Hezkuntza Administrazioak adostasun horren aldeko konpromisoa hartu beharko lukeela beti. Halere, hizpide dugun proposamenaren oinarrian okerreko uste bat dago: Estatuko Autonomia Erkidegoetan ez dagoela hezkuntza eredu bakar bat egokia denik eta emaitza onak eta adierazle bikainak ageri dituenik. Erkidego bakoitzak ezaugarri linguistiko eta sozio-kultural propioak izaki, denborarekin hezkuntza sistema ezberdinak osatu dira, denak ere adostasun eta gizarte estimazio maila handikoak. Euskadiko Eskola Kontseiluaren ustez, proposatutako neurriek zalantzan jartzen dituzte gure hezkuntza ereduaren oinarriak, eta horregatik dei egiten du adostasun hori mantendu, sakondu eta defenda dadin.\nErreformak hiru helburu nagusi omen ditu: eskola-uzte goiztiarraren indizeak gutxitu, ikasleen emaitzak hobetu PISA eta halako nazioarteko probetan, eta ikasleen enplegagarritasuna handitu. Bi ekintza-lerro proposatzen dira: ikasle-ikastetxeen sailkapena eta aukeraketa, eta eskuduntzen zentralizazioa.\nIkasleen antolaketa eta banaketa goiztiarra\n«Hezkuntza-ibilbideen malgutzea» eufemismoarekin ezkutatzen den filosofiak ez du aintzat hartzen hezkuntzak daukan indarra ikasle askoren baldintza sozial eta ekonomiko desabantailatsuak gainditzen laguntzeko, ezta ere duen ahalmena ikasleak pertsona gisa aberasteko. Ibilbideak ikasleen talentu eta gaitasunen arabera antolatzeko asmoak, kanpo probak gainditzen ez dituzten ikasleentzat proposatu diren balio hezitzaile eskaseko programek —ikasle diren artean haien ikasle-ibilbide osoa oztopoz beteko dute—, gogor kolpatuko dute PISA 09 txostenak gure hezkuntza sistemari aitortzen dion puntu indartsu bat: bere ekitate maila altua.\nAurreproiektuaren abiapuntuan dagoen ideia da ikasleak goiz aukeratzen dituzten hezkuntza sistemek emaitza hobeak dituztela probetan; PISA txostena aipatzen da. Argi gera bedi, ordea, hori ez dela egia: ikasleak goiz banatzen dituzten herrialdeak ez dira emaitza onenak dituztenak (Finlandian ez dira banatzen ikasleak 16 urte arte).\nAurreproiektuaren grina zentralizatzailea nabarmena da neurri hauetan, besteak beste:\n• Kanpoko ebaluazio probak jartzen dira bi xederekin: ikasleak banatzea eta eskuduntzak zentralizatzea. Administrazio zentralak beretzat hartzen ditu ebaluazioarekin loturiko konpetentziak, ebaluatuko diren ikasgaien curriculuma barne.\n• Hezkuntza Administrazioak gehiengoa erreserba dezake ikastetxe bateko zuzendaria aukeratzen duen batzordean. Ezabatuta geratzen da LOEn finkatuta zegoen ikastetxearen gehienezko parte-hartzea. Ez dira aintzat hartzen emaitzak eta gomendioak, zeintzuen arabera beren hezkuntza komunitatearekin lotutako lidergoa gauzatzen duten zuzendaritza taldeak baitira talde eraginkorrenak.\n• Erabakiak hartzeko eskuduntza guztiak kentzen zaizkie ikastetxeetako eskola kontseiluei; kontsulta organo huts bihurtzen dira.\nArgi dago zein diren aurrean ditugun arriskuak: birzentralizazioa, autonomia galtzea, erabakitzeko eta parte hartzeko ahalmena gutxitzea. Garai aurrekonstituzionaletara itzultzen gara, hezkuntza zentralizatuta eta parte hartze demokratikoa zikiratuta zegoen sasoira.\nEuskadiko Eskola Kontseiluak irmo adierazi du aurreproiektua erretiratu eta elkarrizketa sakon eta zintzo bat abiatu behar dela hezkuntza sistema osoan eragile guztien arteko itun bat lortzeko.\nMª Luisa Garcia Gurrutxaga


Laguntza sareak, elkar zaintzeko - Tolosaldea - Tolosaldeko ataria\nIrati Saizar Artola 2020-04-05 05:46\nKonfinamendua ezartzeak, etxetik ezin ateratzea dakar. Arrisku egoeran dauden horiei laguntzeko, besteak beste, erosketak egiteko, boluntario sareak osatu dira eskualdeko herri askotan, eta bestelako neurri eta ekimenak ere prestatu dituzte, herritarrei laguntzeko.\nAlarma egoera ezarri eta berehala sortu dira zaintza sareak Tolosaldeko hainbat herritan. Etxean itxita geratu behar dutenei laguntza emateko prest agertu dira hainbat eta hainbat boluntario. Adinekoei edota berrogeialdian daudenei erosketak etxera eramateko ekimenak martxan dira, borondaterik zabalenarekin, azken egunotan, eskualdean.\nAmasa-Villabonakoen eta Alegiakoen kasuan, esaterako, udalak gaztetxeekin jarri dira harremanetan, eta elkarlanean ari dira zerbitzua eskaintzen. «Eskaini beharreko zerbitzu bat» dela dio Xabat Laborde Amasa-Villabonako zinegotziak. Dagoeneko boluntario zerrenda «oparoa» dute osatuta, eta zehaztuta dituzte eman beharreko pausoak zeintzuk diren. Behar bezala antolatua, eta beharrezko segurtasun neurriak hartuta herritarrek egindako eskaerei aurre egiten ari direla dio.\nBoluntarioak auzoka banatu dituzte, «gertutasunagatik». 09:00etatik 12:00etara bitarte jasotzen dituzte deiak Villabonako arreta zerbitzukoek, eta boluntario zerrendako batekin jartzen dira harremanetan ondoren. Pertsona horrek posible badu, berak deitzen dio zerbitzua eskatu duenari eta erosketa zerrenda prestatu ostean, udaletxera joaten da boluntarioa. Udalak erosketetara bideratutako kontu mugatu bat zabaldu du, 3.000 euroko kopurua duena, eta kreditu txartel horrekin egiten dituzte erosketak boluntarioek. Bide batez, udaletxean eskularru eta maskarak janzten dituzte eta boluntarioa dela nabarmentzeko identifikazio txarteltxo bat eramaten dute. Labordek azaldu duenez, boluntarioei honako gomendioa ematen diete: «Ahal dutela behintzat, komertzio txikietan erosteko eskatzen diegu». Behin erosketa eginda, zerbitzua eskatu duenari atean uzten diote eskatutakoa.\nOrdainketa egiterako garaian, aukera ezberdinak jarri dituztela azaldu du Labordek: «Transferentzia bidezko aukera lehenetsi dugu, horrek, boluntarioaren eta eskatzailearen artean kontaktu fisiko zuzenik ez egotea ahalbidetzen baitu». Gainerakoan, kreditu txartelarekin ere ordaindu daiteke, datafono bat lortu baitute. Eta «azken aukera» bezala ezarri dute esku diruarekin ordaintzearena, «esku dirua arriskutsua izan daiteke, eta ahal bada ekidin egin nahi dugu».\nAlegian ere gauza bera ari dira egiten. Udaletik azaldu dutenez, haiek ere protokolo bat jarraitzen ari dira erosketak bideratu ahal izateko. Eskaera egiteko telefonoa udal ordezkari batek kudeatzen du, eta behin eskaria jasota, boluntario bat jartzen da eskatzailearekin harremanetan, zer erosi eta nola eraman hitzartzeko. Guztira 35 boluntario inguruk osatzen dute sarea, eta sare horretan, gaztetxeko hainbat kidek zein beste hainbat herritarrek hartzen dute parte.\nBeste hainbat modu\nIbarran eta Zizurkilen, esaterako, 70 urtetik gorako jendeari telefono deiak egiten ari zaizkie udaleko kideak. Izan ere, Zizurkilen, haien zerbitzua eskaintzeko informazio oharrak jarri zituzten etxeetako portaletan, baina, Maite Amenabar zinegotziak azaldu duenez, «baserri asko ditugu herrian eta, gainera, adin horretatik gorako bizilagun askok ezin izaten dute portalera ere jaitsi». Gurutze Gorrikoek bidalitako informazioarekin protokolo bat landu dute udalean, boluntario sareak behar bezala lan egiteko.\nIbarran, telefono dei horien bidez, beharren diagnostiko bat egiten ari da Gizarte saila. Bide horretan, boluntario sare bat osatu dute, 40 pertsonatik gorakoa, eta horiek jarraitu behar duten protokoloa ere osatu dutela baieztatu dute udaleko kideek, «inor arriskuan jar ez dadin». Bestetik, mendekotasuna duten pertsonei zerbitzua eskaintzen dieten zaintzaile formal edo ez formalentzat ziurtagiriak egiten ari da udala, «euren lana burutzeko mugikortasuna bermatua izan dezaten». Telematikoki eska daitezke ziurtagiri horiek.\nBeste komunitate bati begira ere jarri da Ibarrako Udala. Elikagai bankua momentuz bertan behera geratu denez, bertako erabiltzaileentzat eta gizarte larrialdikoentzat erosketa baleak egin dituzte. Horrela, elikagaiak, botikak edo behar-beharrezko gaiak erosi ahal izango dituzte pertsona horiek. «Bale horiek jasotzen dituzten herritarrek ekimenera batu diren Ibarrako komertzioetan aldatu ahal izango dituzte lehen beharreko artikuluen truke, ordainketarik burutu gabe», azaldu dute.\nIrati Saizar Artola api 05 Baliarrain\nSaltoki txikiak itxita daude eta supermerkatuak zabalik. Azoka egiteko ere nahikoa komeri. Horren aurrean, Baliarraingo Udalak, herriko baserritar ...


Azaroaren 12an banatuko dituzte TOKIKOM Sariak, ‘Komunitatea josten’ jardunaldien baitan - - Tolosaldeko ataria\nAzaroaren 12an banatuko dituzte TOKIKOM Sariak, ‘Komunitatea josten’ jardunaldien baitan\nTokikom 2021-10-25 20:00\nEuskarazko 76 toki komunikabide batzen dituen TOKIKOM taldeak azaroaren 12an banatuko ditu 2021eko TOKIKOM Sariak. Sariketa urtero egiten du TOKIKOMek, euskarazko toki komunikabideen lan bikaina gizarteratu eta aldarrikatzeko asmoz. Azalik onena, edukirik onena eta ikus-entzunezkorik onenaren saria emateaz gain, publikoak bozketa bidez erabakitako Komunitatearen Saria ere emango dute ekitaldian. Aurkeztu diren 57 lanen artean, epaimahaiak bederatzi finalista aukeratu ditu sari horiek eskuratzeko. Epaimahaia Euskal Herriko Unibertsitateko Edorta Aranak eta Maria Gorosarrik eta Mondragon Unibertsitateko Amaia Pavonek osatu dute eta, nabarmendu dutenez, “igarri da pandemiak aukera eman duela lanketak era pausatuago batean egiteko”.\nSariak emateko ekitaldia probestuz, TOKIKOMek jardunaldi bat ere antolatu du, euskarazko komunikabideetako profesionalei zuzendutakoa. Komunitatea josten izenburuarekin, tamaina ezberdineko komunikabideen zein komunikabide horien eta haien publikoaren artean komunitatea osatu eta harremanak estutzeko aukerak aztertuko dituzte, nazioarteko adituen eskutik. TOKIKOMeko zuzendari Alaitz Artolazabalek munduan gertatzen denari adi egotearen garrantzia azpimarratu du: "Ekartzen ditugun profesionalekin dugun harremanak erakutsi digu badugula nondik ikasi".\nTOKIKOMek EiTBren laguntzaz eta Nafarroako Gobernuaren, Eusko Jaurlaritzaren eta Bizkaiko zein Gipuzkoako Foru Aldundien babesaz antolatu ditu sarien seigarren edizio hau eta ekitaldia bera. AIpatu bezala, jardunaldia azaroaren 12an izango da, Arrasateko Garaia Parke Teknologikoan. Sarrera doakoa izango bada ere, ezinbestekoa da aldez aurretik izena ematea, segurtasun protokoloak betetzeko. Izen ematea eta ekitaldiaren inguruko informazio xehea TOKIKOMen webgunean topa daiteke: https://tokikom.eus/sariak/2021


Pribatutasun politika – Otxoenea\nLeire Artola Lopetegui–(e)k ekainak 11ko Gizartearen Informazioa eta Merkataritza Elektronikoaren 34/2002 Legeak ezartzen duena betetzen du, baita Europako Parlamentuko (UE) 2016/679 Arautegiak eta 2016ko apirilaren 27ko Kontseiluak ezarritakoa ere, datu pertsonalen tratamenduaren inguruan pertsona fisikoen babesari dagokionez eta datu hauen zirkulazio libreari dagokionez. Eta helburu honekin sortu da ondoko lege oharra.\nArduraduna LEIRE ARTOLA LOPETEGUI Casa Rural Otxoenea – barrio ventas nº17\nTeléfono: 943 63 99 87\nNº de licencia/signatura GV : XSS00066\nBere erreserba eskaerak/kontsultak bideratzea\nZerbitzuen, eskaintzen eta beste intereseko informazioen bidalketa.\nEskubideak Datuak atzitu, zuzendu edo ezabatzea, beste eskubide batzuez gain, informazio gehigarrian azaltzen den moduan. Leire Artola Lopetegui-(k) bere datu pertsonalak tratatzen ari garen baieztatzeko eskubidea du, beraz, datu pertsonalak atzitu, datu zehaztugabeak zuzendu edo bere ezabatzea eskatu dezake datuak gehiago behar ez direnean.\nLeire Artola Lopetegui –(e)k www.nekatur.com web orrian beharrezko irizten dituen aldaketak ,aldez aurretik jakinarazi gabe, egiteko eskubidea gordetzen du, edukiak eta ematen dituen zerbitzuak aldatu, kendu edo gehitu ditzakeelarik, baita hauek agertzen diren edo kokatzen diren modua aldatu ere.\nErabiltzaileak, emandako datuak egiazkoak direla bermatzen du eta horitan edozein aldaketa jakinaraztearen arduradun egiten da. Erabiltzaileak www.otxoenea.com web orriko inprimaki ezberdinetan hirugarren pertsonei buruzko izaera pertsonaleko datuak eman dituen kasuan, erabiltzaileak datuak sartuak izan aurretik jakinarazi beharko die haiei lege ohar honetan azaltzen diren gaiei buruz.\nErabiltzaile izango da Leire Artola Lopetegui –(r)i, edo hirugarren bati, eragindako edozein kalteren, zuzena edo ez zeharkakoa, erantzule bakarra, inprimakia betetzean emandako datu faltsuen, zehaztugabeen edo eguneratu gabeen ondorioz.\nWebgune honetako edukiak, testuak, irudiak, hotsak, animazioak, etab., baita bere diseinu grafikoa eta iturburu-kodea jabetza intelektual eta industrialeko Espainiako legediak babesten ditu Leire Artola Lopetegui–(r)en alde. Beraz, guztiz debekatuta geratzen da bere erreprodukzioa, banaketa edo komunikazio publikoa, osoa edo partziala, Leire Artola Lopetegui –(e)k espres emandako baimenik gabe.\nLeire Artola Lopetegui –(k) ez du web orrian izan litezkeen kanpo loturei dagokionez inongo erantzukizunik onartzen, beraz, erabiltzaileak bere erantzukizunpean bakarrik ona sartuko edukira eta horietan zuzentzen duten erabilera baldintzetan.


Andre Mariaren eliza (Uxue) - Wikipedia, entziklopedia askea.\nAndre Mariaren eliza (Uxue)\nUxueko kultura intereseko ondasuna, Nafarroa\nAndre Mariaren eliza Nafarroako Uxue udalerrian dagoen eliza bat da. Herrigunea dagoen muinoaren tontorrean dago, leku guztietatik ikusgai. 1936ko ekainaren 26ean Nafarroako Kultura Ondasun izendatua izan zen.\n42° 31′ N, 1° 30′ W / 42.51°N,1.5°W / 42.51; -1.5Koordenatuak: 42° 31′ N, 1° 30′ W / 42.51°N,1.5°W / 42.51; -1.5\nXI. mendea eraikitako tenplu-gotorleku erromanikoa da. 1370-1375 artean zaharberritua eta nafar gotiko estiloko defentsa harresitu batez inguratu izan zen.\nNabe gotiko zabala, koru gotikoa eta hiru abside erromaniko ditu. Erdikoak arku erromaniko interesgarriak ditu, aldiz alboko biek kapitel bitxiko zutabe nabarmenak eta arkupe itsuko leihoak dituzte.\nEraikinaren barnean artelan ugari daude. Guztien artean, burdinezko artisaulanen atzean, Uxueko Ama Birjina nabarmentzen da, 1190. urte aldera egina eta XIV. mendean zilarrez estalitako Nafarroako irudi erromaniko bikaina. Eliza honetan Karlos II.a Gaiztoa erregearen bihotza ere gordetzen da, bere erregealdian zehar tenpluaren zati gotikoa eraiki eta eliza erronda pasabide eta almenadun dorrez inguratu zen, gaur egun arte haietako biek iraun ahal izan dute: Lau Haizeena eta Tontorrena.\nElizak hegoalderuntz begira dagoen behatoki bat du, bertatik Nafarroako Erriberako zati handi baten ikuspegi bikainaz goza daiteke.\nUxue udalerria dagoen muinoa eta tontorrean eliza.\nAbsidea eta Uxueko Ama Birjinaren irudia.\nAndre Mariaren elizari buruzko informazioa. Nafarroako Turismo Bulegoaren webgunea\nMultimedia: Church of Santa María, Ujué


Hiria GUZTIAK __CADIZ__ ALGAR ALGECIRAS ARCOS DE LA FRONTERA BARBATE BENALUP - CASAS VIEJAS BENAOCAZ BORNOS CADIZ CHICLANA DE LA FRONTERA CHIPIONA CONIL DE LA FRONTERA EL PUERTO DE SANTA MARIA GRAZALEMA JEREZ DE LA FRONTERA JIMENA DE LA FRONTERA LA BARCA DE LA FLORIDA LA LINEA DE LA CONCEPCION LOS BARRIOS MEDINA SIDONIA PATERNA DE RIVERA PRADO DEL REY PUERTO REAL ROTA SAN FERNANDO SAN ROQUE SANLUCAR DE BARRAMEDA UBRIQUE VEJER DE LA FRONTERA ZAHARA DE LOS ATUNES __MADRID__ MADRID __MALAGA__ CORTES DE LA FRONTERA MANILVA SAN LUIS DE SABINILLAS\nGUZTIAK __CADIZ__ ALGAR ALGECIRAS ARCOS DE LA FRONTERA BARBATE BENALUP - CASAS VIEJAS BENAOCAZ BORNOS CADIZ CHICLANA DE LA FRONTERA CHIPIONA CONIL DE LA FRONTERA EL PUERTO DE SANTA MARIA GRAZALEMA JEREZ DE LA FRONTERA JIMENA DE LA FRONTERA LA BARCA DE LA FLORIDA LA LINEA DE LA CONCEPCION LOS BARRIOS MEDINA SIDONIA PATERNA DE RIVERA PRADO DEL REY PUERTO REAL ROTA SAN FERNANDO SAN ROQUE SANLUCAR DE BARRAMEDA UBRIQUE VEJER DE LA FRONTERA ZAHARA DE LOS ATUNES __MADRID__ MADRID __MALAGA__ CORTES DE LA FRONTERA MANILVA SAN LUIS DE SABINILLAS\ngarajea - Jerez de la Frontera (centro) , Eraikitako azalera 24m2.\nMerkataritza-lokala - Jerez de la Frontera (centro) , Eraikitako azalera 22m2.\nMerkataritza-lokala - Jerez de la Frontera (centro) , Eraikitako azalera 35m2, 1 bainugelak.\nMerkataritza-lokala - Jerez de la Frontera (centro) , Eraikitako azalera 58m2.\npisu - Jerez de la Frontera (icovesa) , Eraikitako azalera 76m2, 3 Gelak, 1 bainugelak, Igogailua.\nNegozioa - Jerez de la Frontera (centro) , Eraikitako azalera 60m2, Igogailua.\nBulegoa - Jerez de la Frontera (centro) , Eraikitako azalera 107m2, Igogailua.\npisu - Jerez de la Frontera (centro) , Eraikitako azalera 76m2, 3 Gelak, 1 bainugelak.


Unicefek osasun-langileak prestatzen ditu Nigerren, haurren malnutrizio-arazoak tratatzeko | Consumer\nUnicefek osasun-langileak prestatzen ditu Nigerren, haurren malnutrizio-arazoak tratatzeko\nProzesuan klase teorikoak eta elikadura terapeutikoko zentroetan praktikak egiteko bi egun sartzen dira.\nNBEren Haurrentzako Funtsa (Unicef), Nigerren, Espainiako Osasun Publikoko Ministerioarekin lankidetzan, bigarren prestakuntza-etapa bat egiten ari da osasun-langileentzat, haurren malnutrizio larriei erantzun ahal izateko.\nPrestakuntza astebetekoa da, eta klase teorikoak eta bi eguneko praktikak eskaintzen ditu Maradin eta inguruetan diharduten elikadura terapeutikoko zentroetan, non elikadura-krisia larriagoa baita. Une honetan 30 langile ari dira eskolak jasotzen.\nAboudou Karimou Adjibaje Unicefen Nigerreko ordezkariak dioenez, “Estatuko osasun-langileen prestakuntza funtsezkoa da malnutrizio larria duten haurren bizitzak salbatzeko”. “Gainera —gaineratu du— mekanismo jasangarria garatzeko aukera emango du, herrialde osoan garaiz identifikatzeko eta malnutrizioari aurrea hartzeko”.\nDatorren astean hasiko dira Nigerreko gainerako eskualdeak ordezkatzen dituzten beste 30 osasun-langile: Tilaberi, Dosso, Tahoua eta Niamey.\nAfrikako herrialdeak elikadura-krisi larria izan du, iaz uztak suntsitu zituen lehortearen eta otarrain-izurritearen ondorioz. Kalkuluen arabera, 3,6 milioi igerilarik dute gosea, eta horietatik 800.000 haurrak dira. NBEko agentziek hainbat dei egin dizkiete herrialde emaileei, baina, oraingoz, laguntza tantaz josita iristen ari da.\nBestalde, Osasunaren Mundu Erakundearen (OME) kalkuluen arabera, berrogeita hamar gaixo kolera baino gehiago daude Nigerren, eta horietatik bost gutxienez patologia horrengatik hil dira Bouzan, Niamey ipar-ekialdean, herrialdeko hiriburuan.\nOMEk ohartarazi duenez, gaizki elikatutako pertsona batzuk ez dira gosez hilko, beren immunitate-sistemaren ahultasunagatik eta gaixotasun kutsakorren eraginpean egoteagatik baizik, hala nola malaria, beherakoa, kolera, hepatitisa eta elgorria. Gaineratu zuen litekeena dela patologia horien eraginpean egotea datozen asteetan, eurite-garaia hastearen ondorioz.\nNBEko agentziak ahaleginak egiten ditu bost urtetik beherako haurren eta haurdun dauden eta edoskitzaroan dauden emakumeen elikadura hobetzeko, gaixotasun kutsakor batzuen agerraldiak detektatzeko eta haien aurka borrokatzeko.\nBestalde, Elikagaien Mundu Programak (IEP) hirukoiztu egin du Afrikako elikadura-krisiaren ondorioak arintzeko nazioarteko funtsen eskaera. Hasieran 16 milioi dolar (13 milioi euro) eskatu zituen, baina eskaera berrikusi du eta 57,6 milioi (46,8 milioi euro), sei hilabeteko hirugarren birdoikuntza.\nIEPk 2,5 milioi pertsonarengan kontzentratu nahi ditu bere ekintzak. Pertsona horiek gosearen biktimak dira, Nigerren hegoaldean, krisiaren epizentroan, eta haurrei eta amei elikadura-osagarriak eta elikagai-errazioak ematen dizkie familia osoei.\nMalnutrizio-tasa murriztea du helburu, ez bakarrik ekintzen onuradun kopurua handituz, baizik eta elikagai elikagarri gehiago emanez. Aurten, 11.000 haurrek hartu dute arreta Programako zentroetan, hau da, ia laukoiztu egin da 2004ko aldi berean erregistratutako kopurua.\nmalnutrición-eu Níger-eu niños-eu


Don Luis eta karakola\nNi bezala, ohartuko hintzen herorri ere, Bilintxeko eskaparatean, kristoren neska ageri zela, rastroan erositako kamisoiaz, karakolak itsasoak esperantzarik ez zuela esaten ziolako jarreran, liluratua, liburu baten estalki. Biharamonean eta goizean goiz lagunek ikus ez nintzaten eskaparatetik pasa nintzen, Pieyre de Mandiargues-en itzulpen bat izango zelakoan, La Gran Enciclopedia Vascak argitaratua, ala Apollinaire-ren hamaika mila zakilen jarraipen bat.\nEz duk, ez, bista falta izan: konturatuko zen Haranburu Euskal Herriko kamararik ezagunenak metalezkoak, kilo t'erdikoak eta klink-klank egiten dutenetakoak izan beharrean zetazkoak direla eta haien bidez jaso dugula Amalurraren ikuspegi artistiko bat, zeinean basura ere idilikoa den eta ninfak izkutatzen diren Mungiako eta Beizamako baserrietan.\n(Notizia, Hamilton ere laister Ataunera datorrela, Ramatuelle eta Saint Tropez utzita goierriko argi misteriotsuaz pitxiak egitera).\nXanto politak ikusiz liluratuko zen, Don Luis, igual, baina ez dago eskubiderik horrela engainatzea euskaldun jatorra, Alfabetatzen 1, Bilitis euskaraz irakurtzeko erosten duena, gero, Ines sekula ailegatzen ez deneko nobela batekin aurkitzen dena.\nNik, behintzat, "Itsasoak ez du esperantzarik" irakurtzean ez nuen Ines kamisoiean ibiltzen zenik imajinatu, edo ardoak edatera AdLib modaz jantzita, braga zuriak behar aina lasai, amore emanak, nolabait esateko. Eta denok gaude erdi nazkatuta fru fru egin behar zaien argazkiekin, hainbeste lanbro eta hainbeste hats lurrin.\nIgual hitzegin beharko litzateke errebista amerikanoetatik xantoak errekortatzeko ohitura zitalaz. Alegia, euskararen ideolojiaz jarduteko Klee-ren kuadro arraro eta/edo kultura seriokoa aukeratzea pasa daitekeela; Ehun Metroei Magritterekin konnotazio debanguardia bat eman nahia, ez dakit, baina herorren nobela David Hamilton-en adiskidearen fotoaz estaltzea demassa duk.\nDemassakoa eta penagarria: "Itsasoak ez du esperantzarik" garai batetan apreziatua eta borrokatua doble apreziatua izan baitzen, orduko euskal kulturaren mugimenduan leku eta funtzio ukan baitzuen (eta oraindik irakur daiteke obligazio pedagogikotatik kanpoko plazerraz); horretxegatik duk tristeagoa heure nobelari horren aprezio gutxi egin eta perfumearen adierazle ezagunenaz estaltzea, prestijiotasuna, extetikotasuna eta apaizek ere besapean eraman dezaketen erotismoa konbinatuz.\nHortera bai (Caritatez!) eta peligrosoa. Makina-letraz "1972.an Euskaltzaindiaren sarira presentatua" harek ezagutu ez genuen borroka hurbil baten oihartzun ausarta zekarkigun; edizio berriak, aldiz, Hamiltonismoa, kultura enbalatu baten abisua eta Bilintxeko eskaparatean hartutako katarroa. (Ni, pitilin-tonto). Hamiltonen liburu bat erosteko kapaz bainaiz, edo Carolina de Monacoren txismeak irakurtzeko. Aitortu egin behar.\nBaina superatzeko esperantza gutxi dugun bizio izkutuaren bidez euskal kultura "gaurkotu" eta publizitatzea, hori ez.\nZera, errekortatzen denok dakigula (hortarako guraizeak dituk beharrezko eta ez kultura) eta kanpoan egindako xantoak ekartzearen kontra ere ez gaudela (hilabete hontan behintzat). Aukeraketak du ustel usaia.\nEuskal Kulturari enbalaje bat lortzeko aukera. Itxuroso eta erakusgarria, azalez, neurgarri, pisagarri eta tabulagarri, mamiz. Zerbaiten ministro izan beharko baitu kulturakoak; zer ministratu behar duen argi erakutsi beharko zaio, igual gizajoa Ameriketatik etorri berria izango da eta. Egin duen lanaren froga beharko du gero, eta (topikazoka) presentable jarri gabe ezin kultura kajorrosetara eta mitinetara eraman.\nEta badakigu topikoak inebitableak direla, denok nobato eta zentzu pobrean amateur geranez. Baina peligrosoa, hemen, eginda dagoena, egiten ari garena edo egin beharko litzatekeena Topikoaz enbalatu eta izkutatzea da.\nHaranbururi esker jakin ahal izango dute Kriseilun zeintzu diren saiakera zailak, zeintzu nobela banguardistak ("del arte por el arte" alegia) eta zeintzu erotiko-modernoak. Baina gure ahuleriei ere etiketak jarri nahi dizkien politikarik nahi ez dugunez galdetu beharko diogu ea zergatik sailkatu nahi duen dena (eta gainera ez idazketa lanaren arabera, kritika lanaren arabera, rotulo eta kromoen bidez baizik). Ea zergatik ez dion lekurik uzten lan grafikoari, irudiak lekuz aldatze soilean gelditu gabe. Ea ez zaion harrigarri egiten nolabaiteko Hamiltonismoaren indar hau, (Hitzaren mugak beste batetarako), eta zein ongi datorren errealismo xamur eta xenxiblearen inbasioarekin, ikustea, Euskal Herri dantzakantari lainotsuaren mitolojia c.a.t.eroa indarberrituz.\nAzal baten gora beherak ez dik, igual, hainbesteko garrantzia izango. Berdin esan ziaten DEIAkoek azken orrian publikatzen duten komikia zela eta: hara Johny Hazard non kolatu diguten gorrien zigorrerako. Deskuidoan.\nKoinzidentzia gehitxo, motel. Saldu, gehitu, alkilatu, neurtu eta transferitu litekeen kulturaren bidean jendea frustratu eta liluratuko dute, mesanochean buruzgora jar daitekeen nobelarekin engainatuz, (.000 pezetako liburuak bilingue egiten dituztelakoarekin asetuz, edo laino faltan La Pazeko biztanleek, gela, poster borrosoz bete dezaten bultzatuz.)\nMartxa hontan, hobe du Inesek ez ailegatu.


Mers-sur-Indre - Wikipedia, entziklopedia askea.\n46°39′30″N 1°52′52″E / 46.6583°N 1.8811°E / 46.6583; 1.881146°39′30″N 1°52′52″E / 46.6583°N 1.8811°E / 46.6583; 1.8811\nArdentes, Jeu-les-Bois, Lys-Saint-Georges, Montipouret, Saint-Août, Sassierges-Saint-Germain eta Tranzault\n669 (2019ko urtarrilaren 1a)\n332 (%49.6) 321 (%48)\nMers-sur-Indre Frantziako udalerria da, Indre departamenduan dagoena, Erdialdea-Loira Harana eskualdean. 2007an 574 biztanle zituen.\n2007an Mers-sur-Indre udalerrian erroldatutako biztanleak 574 ziren. Familiak 239 ziren, horien artean 77 pertsona bakarrekoak ziren (24 bakarrik bizi ziren gizonak eta 53 bakarrik bizi ziren emakumeak), 85 seme-alabarik gabeko familiak ziren eta 77 seme-alabak dituzten bikoteak ziren.\n2007an 323 etxebizitza zeuden, 245 familiaren etxebizitza nagusia ziren, 54 bigarren erresidentzia ziren eta 24 hutsik zeuden. 315 etxeak ziren eta 5 apartamentuak ziren. 245 etxebizitza nagusietatik 200 bere jabearen bizilekua ziren, 36 alokairuan okupaturik zeuden eta 9 doan lagata zeuden; 2 etxek gela bat zuten, 20 etxek bi zituzten, 54 etxek hiru zituzten, 69 etxek lau zituzten eta 100 etxek bost zituzten. 159 etxek euren parking plaza propioa zuten azpian. 88 etxetan ibilgailu bat zegoen eta 132 etxetan bat baino gehiago zituzten.\nMers-sur-Indre udalerriko biztanleria-piramidea 2009an .\n2007an lan egiteko adina zuten pertsonak 352 ziren, horien artean 263 aktiboak ziren eta 89 inaktiboak ziren. 263 pertsona aktiboetatik 250 lanean zeuden (141 gizon eta 109 emakume) eta 12 langabezian zeuden (5 gizon eta 7 emakume). 89 pertsona inaktiboetatik 29 erretiraturik zeuden, 16 ikasten zeuden eta 44 "bestelako inaktibo" gisa sailkaturik zeuden.\n2009an Mers-sur-Indre udalerrian 252 unitate fiskal zeuden, 599,5 pertsonek osaturik. Pertsona bakoitzeko diru-sarrera fiskalaren mediana urteko 17.548 euro zen.\n2007an zeuden 32 komertzioetatik, 1 janari enpresa zen, 1 bestelako produktu industrialen fabrikazioko enpresa zen, 5 eraikuntza enpresak ziren, 6 ibilgailuen saltze eta konpontze enpresak ziren, 6 garraio enpresak ziren, 1 ostalaritza eta jatetxe enpresa zen, 1 finantziazio enpresa zen, 4 zerbitzu enpresak ziren, 2 administrazio publikoko enpresak ziren eta 5 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 8 zerbitzu publikoetatik, 1 posta bulegoa zen, 1 ibilgailuen konpontzeko eta nekazaritza tresnetako lantokia, 2 igeltseroak, 2 argiketariak eta 2 ile apaindegiak.\n2000. urtean Mers-sur-Indre udalerrian 31 nekazaritza-ustiategi zeuden, 828 hektarea erabiltzen.\nMontipouret (1,7 km)\nTranzault (3,9 km)\nLys-Saint-Georges (4,9 km)\nNohant-Vic (6,4 km)\nSarzay (6,6 km)\nJeu-les-Bois (6,8 km)\nSaint-Chartier (7,3 km)\nBNF: 152574241 (data)\nOrriaren azken aldaketa: 20 abendua 2021, 16:16.